**Zmluva o nájme A o spolupráci**

uzavretá podľa § 269 ods. 2 Obchodného zákonníka

**ZMLUVNÉ STRANY:**

Názov: **Trenčiansky samosprávny kraj**

Sídlo: K dolnej stanici 7282/20A, 911 01 Trenčín

IČO: 36 126 624

DIČ: 2021613275

IBAN: (.)

(ďalej len ako „***TSK***“ alebo „***Prenajímateľ***“)

a

Názov: **Nemocnica s poliklinikou Myjava**

Sídlo: Staromyjavská 712/59, 907 01 Myjava

IČO: 00 610 721

DIČ: 2021039988

IBAN: (.)

(ďalej len ako „***NsP Myjava***“)

a

Názov: **Nemocnica s poliklinikou Považská Bystrica**

Sídlo: Nemocničná 986/1, 017 01 Považská Bystrica

IČO: 00 610 411

DIČ: 2020705038

IBAN: (.)

(ďalej len ako „***NsP Považská Bystrica***“)

a

Názov: **Nemocnica s poliklinikou Prievidza so sídlom v Bojniciach**

Sídlo: Nemocničná 581/2, 972 01 Bojnice

IČO: 17 335 795

DIČ: 2021163276

IBAN: (.)

(ďalej len ako „***NsP Prievidza***“)

(NsP Myjava, NsP Považská Bystrica a NsP Prievidza ďalej spolu len ako „***NsP***“)

a

Obchodné meno: **(.)**

Sídlo: (.)

IČO: (.)

DIČ: (.)

Registrácia: (.)

IBAN: (.)

(ďalej len ako „***Manažérska skupina***“ alebo „***Nájomca***“)

# PREAMBULA

Keďže:

1. NsP sú príspevkové organizácie TSK, ktoré sú zdravotníckymi zariadeniami poskytujúcimi zdravotnú starostlivosť podľa osobitného predpisu;
2. TSK má záujem zabezpečiť pre NsP efektívne riadenie, rozvoj NsP a zlepšenia ich hospodárskych výsledkov pri plnom zohľadnení záujmov pacientov a po uplynutí doby trvania spolupráce s Manažérskou skupinou a po splnení stanovených cieľov má záujem odovzdať hnuteľný a nehnuteľný majetok využívaný pri prevádzkovaní NsP do nájmu;
3. TSK uskutočnil OVS za účelom výberu vhodného uchádzača pre realizáciu bezodplatnej spolupráce na úseku riadiacich činností vo vzťahu k NsP a do pozície nájomcu, pričom ako najvhodnejší bol vybraný návrh Manažérskej skupiny;

Zmluvné strany sa dohodli na uzavretí Zmluvy.

# DEFINÍCIE POJMOV a výklad zmluvy

* 1. Slová, slovné spojenia alebo aj ucelené súbory viacerých slov začínajúce veľkým začiatočným písmenom (pojmy) použité v Zmluve majú význam udelený im Zmluvnými stranami v tomto čl. 1.1 a/alebo význam udelený im v Zmluve slovom, slovami, súborom slov, vetou alebo časťou vety predchádzajúcimi v texte v jednoduchej zátvorke () obsahujúcej príslušný pojem začínajúci veľkým začiatočným písmenom, ktorý je oddelený od ostatného textu úvodzovkami a uvedený slovným spojením „ďalej len ako“.
  2. Zmluvné strany sa dohodli, že nižšie uvedené pojmy majú nasledujúci význam:

**Ciele manažérskej činnosti** ciele vymedzené v čl. 9.1 Zmluvy;

**Doba manažérskeho riadenia** obdobie vymedzené v čl. 11.1 Zmluvy;

**Doba nájmu** obdobie 20 rokov odo dňa uplynutia Doby manažérskeho riadenia, prípadne predlžená na základe opcie v súlade zo Zmluvou

**Experti** osoby nominované Manažérskou skupinou v súlade s čl. 6.1 Zmluvy;

**Finančné vyrovnanie** stav, kedy sú splnené nasledujúce kumulatívne požiadavky:

* neexistencia akýchkoľvek finančných záväzkov NsP okrem záväzkov premlčaných, podmienených, alebo trvalo nevymáhateľných alebo záväzkov vzniknutých v súvislosti s aktívnymi alebo pasívnymi spormi (či už sú rozhodované súdmi, rozhodcami alebo správnymi orgánmi) začatými zo strany NsP alebo zo strany tretích osôb voči NsP pred uzavretím Zmluvy;
* neexistencia akýchkoľvek súdnych konaní a správnych konaní, v ktorých NsP vystupuje ako strana sporu / účastník konania, s výnimkou súdnych a správnych konaní začatých zo strany NsP alebo zo strany tretích osôb voči NsP pred uzavretím Zmluvy;

**Fixná časť Nájomného** časť ročného Nájomného vo výške 1 365 000 EUR (slovom: jeden milión tristošesťdesiatpäťtisíc eur) bez DPH;

**Garantovaná starostlivosť** minimálny rozsah zdravotnej starostlivosti poskytovanej Nájomcom vymedzený v prílohe č. 12 Zmluvy;

**Hĺbková previerka** obvyklá právna, environmentálna a technická hĺbková previerka NsP a Predmetu nájmu, ktorú vykonala alebo mala možnosť vykonať Manažérska skupina alebo poradcovia Manažérskej skupiny, v rámci ktorej boli Manažérskej skupine odovzdané dokumenty uvedené v Indexe dokumentov poskytnutých v rámci Hĺbkovej previerky tvoriacom prílohu č. 13 Zmluvy;

**Interné predpisy** interné predpisy TSK uvedené v Prílohe č.15 ;

**Investičný plán** harmonogram plánovaných investícií uvedený v prílohe č. 10 Zmluvy, ktorý bol súčasťou ponuky predloženej v OVS;

**Koordinačná komisia** komisia v zmysle čl. 26 Zmluvy;

**Nájomné** odplata za užívanie Predmetu nájmu dojednaná v čl. 14.2 Zmluvy;

**NFP** nenávratný finančný príspevok;

**Občiansky zákonník** zákon č. 40/1964 Zb., Občiansky zákonník v znení neskorších predpisov;

**Obchodný zákonník** zákon č. 513/1991 Zb., Obchodný zákonník v znení neskorších predpisov;

**Oddlženie** akékoľvekštátom realizované opatrenie finančnej stabilizácie zdravotníckych zariadení, ktorého účelom je zabezpečiť pokles výšky záväzkov zdravotníckych zariadení;

**Oddlženie MS** taký právny úkon alebo séria právnych úkonov realizovaných zo strany Manažérskej skupiny a/alebo NsP, ktoré budú mať na hospodárenie NsP rovnaký dôsledok ako Oddlženie;

**OVS** obchodná verejná súťaž na predmet *Zmluva o spolupráci pri výkone manažérskeho riadenia a o nájme*, ktorá predchádzala uzavretiu Zmluvy;

**Plán obnovy** Plán obnovy a odolnosti SR stanovujúci ucelený balík reforiem a investícií, ktoré sa realizujú do roku 2026 a ktoré sú podporené z mechanizmu na podporu obnovy a odolnosti; plán tvoria investície a reformy, ktoré riešia výzvy identifikované v kontexte európskeho semestra, najmä v odporúčaniach Európskej komisie pre Slovensko;

**Plán opráv a investícií** harmonogram plánovaných opráv a investícií do technického zhodnotenia Predmetu nájmu uvedený v prílohe č. 8 Zmluvy, ktorý bol súčasťou dokumentácie pre vykonanie Hĺbkovej previerky, prípadne zmenený v súlade s ustanoveniami tejto Zmluvy;

**Plán rozvoja** plán opatrení na rozvoj uvedený v prílohe č. 9 Zmluvy;

**Podmienky** podmienky OVS tvoriace prílohu č. 1 Zmluvy;

**Povolenie 1** povolenie na prevádzkovanie zdravotníckeho zariadenia vydané pre NsP Myjava, tvoriace prílohu č. 2 Zmluvy;

**Povolenie 2** povolenie na prevádzkovanie zdravotníckeho zariadenia vydané pre NsP Považská Bystrica, tvoriace prílohu č. 3 Zmluvy;

**Povolenie 3** povolenie na prevádzkovanie zdravotníckeho zariadenia vydané pre NsP Prievidza, tvoriace prílohu č. 4 Zmluvy;

**Predmet nájmu**  hnuteľný a nehnuteľný majetok vo výlučnom vlastníctve TSK využívaný pri prevádzkovaní NsP, ktorého zoznam tvorí prílohu č. 5 Zmluvy; Predmetom nájmu sú aj veci a práva, ktoré nie sú výslovne uvedené v prílohe č. 5 Zmluvy, ak patria TSK, sú využívané pri prevádzkovaní NsP a Nájomca mohol ich existenciu rozumne predpokladať, ak to Zmluva výslovne nevylučuje;

**RPVS** register partnerov verejného sektora;

**Služby manažérskeho riadenia** služby vymedzené v čl. 5.1 a 5.2 Zmluvy;

**SPV** spoločnosť zvláštneho určenia (special purpose vehicle) založená na účely plnenia predmetu Zmluvy;

**Zábezpeka 1** finančná zábezpeka zložená v súlade s Podmienkami ako Zábezpeka 1;

**Zábezpeka 2** finančná zábezpeka zložená v súlade s Podmienkami ako Zábezpeka 2;

**Zákonník práce** zákon č. 311/2001 Z. z., Zákonník práce v znení neskorších predpisov;

**Zákon o majetku VÚC** zákon č. 446/2001 Z. z. o majetku vyšších územných celkov v znení neskorších predpisov;

**Zmena pomerov** zmena legislatívy, zmena štátnej zdravotníckej politiky, rozvoj medicíny v dôsledku nových vedeckých poznatkov alebo zmena prístupu zdravotných poisťovní alebo orgánov verejnej moci, v dôsledku ktorej nemožno od Nájomcu spravodlivo požadovať splnenie jeho záväzku;

**Zmluva** tento dokument spolu s akýmikoľvek a všetkými k nemu prislúchajúcimi prílohami;

**Zmluvné strany** zmluvné strany Zmluvy; počas Doby nájmu sa Zmluvnými stranami rozumejú výlučne Prenajímateľ a Nájomca;

**Zvyšná časť Nájomného** časť ročného Nájomného určená v súlade s ustanoveniami čl. 14.7 až 14.10 Zmluvy;

**ZRPVS** zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

* 1. Ak Zmluva neustanovuje výslovne inak, odkaz na článok alebo písmeno v Zmluve je vždy odkazom na článok alebo písmeno Zmluvy. Ak Zmluva neustanovuje výslovne inak, alebo ak z kontextu jednoznačne nevyplýva iný zámer Zmluvných strán, pojmy použité v jednotnom čísle zahŕňajú aj ich význam v množnom čísle a naopak.
  2. Pojmy, ktoré nie sú definované v Zmluve, majú význam, ktorý je im pridelený vo všeobecne záväzných právnych predpisoch Slovenskej republiky. Pojmy, ktoré nie sú definované v Zmluve a ani v žiadnom platnom a účinnom všeobecne záväznom právnom predpise Slovenskej republiky, majú význam, ktorý sa im obvykle prikladá v obchodnoprávnych vzťahoch, vždy však s prihliadnutím na Zmluvnými stranami sledovaný hospodársky účel (kauzu) Zmluvy vyjadrujúci skutkové okolnosti, ktoré Zmluvné strany k uzavretiu Zmluvy viedli.
  3. Ak z kontextu výslovne nevyplýva inak, na výklad Zmluvy sa vzťahujú tieto pravidlá:
     1. odkaz na Zmluvu zahŕňa všetky jej zmeny a doplnenia, ak boli vykonané spôsobom, ktorý je v súlade so Zmluvou;
     2. odkazy na právne predpisy odkazujú na príslušný právny predpis v znení neskorších zmien a doplnení, prípadne na príslušné ustanovenia právneho predpisu, ktorým sa tento právny predpis nahradí;
     3. odkaz na akýkoľvek dokument je odkazom na dokument v podobe, akú má v príslušnom čase, t. j. v podobe zahŕňajúcej vykonanej zmeny a doplnenia;
     4. ak existuje rozpor medzi ustanoveniami Zmluvy a jej prílohami, budú mať prednosť ustanovenia Zmluvy.

# Vyhlásenia a záruky TSK

* 1. TSK vyhlasuje a zaručuje sa, že:
     1. je oprávnený uzavrieť Zmluvu a plniť záväzky z nej vyplývajúce;
     2. na uzavretie Zmluvy, vykonávanie práv a plnenie záväzkov vyplývajúcich zo Zmluvy mu boli udelené všetky súhlasy, schválenia a vyjadrenia jeho orgánov v zmysle jeho vnútorných predpisov a všeobecne záväzných predpisov;
     3. je oprávnený vystupovať vo svojom mene v právnych vzťahoch týkajúcich sa majetku v jeho vlastníctve a je oprávnený Zmluvu uzavrieť a riadne plniť záväzky v nej obsiahnuté;
     4. je výlučným vlastníkom Predmetu nájmu;
     5. v čase uzavretia Zmluvy je Predmet nájmu spravovaný prostredníctvom NsP v súlade so Zákonom o majetku VÚC a ZRPVS;
     6. ku dňu uzavretia Zmluvy informácie a dokumenty poskytnuté Manažérskej skupine za účelom preverenia stavu NsP a Predmetu nájmu zodpovedajú skutočnému a právnemu stavu veci.

# Vyhlásenia a záruky Manažérskej skupiny

* 1. Manažérska skupina vyhlasuje a zaručuje sa, že:
     1. je oprávnená uzavrieť Zmluvu a riadne plniť záväzky z nej vyplývajúce;
     2. na uzavretie Zmluvy, vykonávanie práv a plnenie záväzkov vyplývajúcich zo Zmluvy jej boli udelené všetky súhlasy, schválenia a vyjadrenia jej orgánov v zmysle jej vnútorných predpisov a všeobecne záväzných predpisov;
     3. má záujem poskytovať Služby manažérskeho riadenia pre NsP;
     4. stav NsP a Predmetu nájmu je jej dobre známy a mala možnosť sa s ním riadne oboznámiť a vykonať Hĺbkovú previerku pred uzavretím Zmluvy, zo strany TSK boli Manažérskej skupine poskytnuté všetky potrebné informácie a dokumenty za účelom preverenia stavu NsP a Predmetu nájmu a vykonania Hĺbkovej previerky;
     5. sa riadne oboznámila s rozpočtom TSK a rozpočtami NsP na rok 2025 a je si vedomá výšky príspevku poskytnutého NsP z rozpočtu TSK na rok 2025;
     6. je si vedomá skutočnosti, že počnúc rokom 2026 nebude NsP poskytnutý žiadny príspevok z rozpočtu TSK;
     7. má na účely poskytovania Služieb manažérskeho riadenia v súlade so Zmluvou potrebné skúsenosti, know-how, materiálne aj personálne vybavenie;
     8. je schopná riadne a včas plniť svoje záväzky vyplývajúce zo Zmluvy;
     9. má odbornú spôsobilosť na plnenie predmetu Zmluvy;
     10. pri plnení Zmluvy bude konať s odbornou starostlivosťou;
     11. nie je v konflikte záujmov; konfliktom záujmov sa pre účely Zmluvy rozumie priamy alebo nepriamy finančný, ekonomický alebo iný osobný záujem, ktorý možno považovať za ohrozenie nestrannosti a nezávislosti v súvislosti s poskytovaním Služieb manažérskeho riadenia; za konflikt záujmov sa nebude považovať prípadné pôsobenie Manažérskej skupiny v oblasti poskytovania zdravotnej starostlivosti vrátane právnych vzťahov medzi Manažérskou skupinou a jej spriaznenými osobami;
     12. ku dňu uzavretia Zmluvy naďalej spĺňa podmienky účasti týkajúce sa osobného postavenia vymedzené v Podmienkach;
     13. je zapísaná v RPVS a bude v RPVS zapísaná počas celej doby trvania Zmluvy.

# Predmet zmluvy

* 1. Predmetom Zmluvy je:
     1. záväzok Manažérskej skupiny po Dobu manažérskeho riadenia **bezodplatne** poskytovať pre NsP Služby manažérskeho riadenia a uskutočňovať s tým súvisiace právne úkony v mene NsP s dôrazom na ochranu oprávnených záujmov NsP a TSK;
     2. záväzok TSK po uplynutí Doby manažérskeho riadenia a po splnení cieľov vymedzených v Zmluve odovzdať Manažérskej skupine Predmet nájmu do nájmu;
     3. záväzok Manažérskej skupiny platiť TSK Nájomné za užívanie Predmetu nájmu počas Doby nájmu;
     4. záväzok Manažérskej skupiny počas Doby nájmu užívať Predmet nájmu za podmienok stanovených v Zmluve a zabezpečiť prevádzku Predmetu nájmu a poskytovanie zdravotnej starostlivosti v rozsahu a v súlade s požiadavkami vymedzenými v Zmluve.
  2. Zmluvné strany sa zaväzujú, že budú navzájom spolupracovať a poskytovať si navzájom všetku potrebnú súčinnosť na naplnenie predmetu a účelu, ktorým je prostredníctvom Manažérskej skupiny a jeho činnosti dosiahnuť efektívne a účelné hospodárenie NsP, splnenie cieľov manažérskej činnosti podľa čl. 9 Zmluvy a zabezpečenie poskytovania dostupnej a kvalitnej zdravotnej starostlivosti. Zmluvné strany sa zaväzujú vyvinúť maximálne úsilie na dosiahnutie účelu Zmluvy a zdržať sa konania, ktorým by bránili alebo obmedzovali naplnenie účelu Zmluvy.

# služby manažérskeho riadenia

* 1. Zmluvné strany sa dohodli, že Manažérska skupina bude počas Doby manažérskeho riadenia nepretržite poskytovať Služby manažérskeho riadenia, ktorými sa rozumejú všetky činnosti potrebné pre zabezpečenie efektívneho a profesionálneho riadenia jednotlivých NsP pri zabezpečovaní poskytovania zdravotnej starostlivosti, najmä, nie však výlučne:
     1. riadenie a zabezpečovanie chodu NsP vrátane:

1. realizácie obchodných verejných súťaží a verejného obstarávania,
2. nákupu liekov, zdravotníckych pomôcok, prístrojov, zdravotníckeho materiálu, potravín a iného tovaru,
3. uzatvárania a ukončovania zmlúv s tretími stranami,
4. rokovania so zdravotnými poisťovňami, vykonávania všetkých právnych úkonov vo vzťahu k zmluvám so zdravotnými poisťovňami, vrátane uzatvárania dodatkov a ich ukončovania;
   * 1. správa a údržba majetku využívaného pri prevádzkovaní NsP a nakladanie s majetkom využívaným pri prevádzkovaní NsP vrátane:
5. administrácie nájomných vzťahov (rokovanie s nájomcami, uzatváranie, zmeny a ukončovanie nájomných zmlúv, odovzdávanie a preberanie predmetov nájmu, dozor nad dodržiavaním povinností nájomcov, odpočty meračov a ich vyúčtovanie nájomcom),
6. správy energií, rokovaní a uzatváraní zmlúv s dodávateľmi energií a telekomunikačných služieb,
7. koordinácie, dohľadu a zabezpečenia bezpečnej prevádzky NsP, zabezpečenia všetkých s tým súvisiacich činností (upratovanie, pranie, deratizácia, stravovanie, ubytovanie, archivácia a pod.),
8. údržby majetku, kontroly stavu technológií v súlade s prevádzkovým manuálom,
9. správy servisných zmlúv, vedenia ich evidencie,
10. prípravy podkladov a vykonávania úkonov v súvislosti s rekonštrukciami, obnovami, renováciami a opravami majetku,
11. dohľadu a zastupovania NsP pri vybavovaní reklamácií, záručných plnení, poistných a iných škodových udalostí;
    * 1. činnosti v oblasti personálnej agendy, najmä:
12. zastupovanie NsP pri rokovaniach s odborovými organizáciami,
13. výber a hľadanie zamestnancov,
14. uzatváranie pracovných zmlúv a dohôd o prácach vykonávaných mimo pracovného pomeru,
15. právne úkony smerujúce k ukončeniu pracovnoprávnych vzťahov,
16. zostavenie koncepcie a realizácia opatrení v oblasti personálneho obsadenia NsP,
17. zostavenie organizačnej štruktúry a právne úkony s tým súvisiace, vrátane rozhodovania o organizačných zmenách;
    * 1. fakturačné činnosti, vedenie účtovnej a ekonomickej agendy v súlade s príslušnými právnymi predpismi, zabezpečovanie úhrad miezd, daní, odvodov a iných platieb tretím stranám, kontrola platieb zo strany tretích osôb;
      2. zastupovanie NsP pred správnymi orgánmi, orgánmi vykonávajúcimi kontrolné právomoci a pred súdom vrátane zastupovania NsP v súdnych sporoch uvedených v prílohe č. 14 Zmluvy, a to na náklady Manažérskej skupiny;
      3. kontrola plnenia stanovených výkonnostných plánov oddelení;
      4. účasť na obchodných a iných rokovaniach v mene NsP;
      5. správa pohľadávok a záväzkov NsP, zastupovanie NsP voči dlžníkom a veriteľom NsP a právne úkony s tým súvisiace;
      6. úkony v procese Oddlženia, pričom platí, že Manažérska skupina je povinná zabezpečiť vykonanie všetkých úkonov potrebných k zapojeniu NsP do procesu Oddlženia v maximálnom možnom rozsahu, a to v každej etape Oddlženia;
      7. riadenie, zabezpečenie a kontrola činnosti NsP pri zabezpečovaní poskytovania zdravotnej starostlivosti vrátane:
18. zabezpečenia riadnej prevádzky NsP,
19. zefektívnenia procesov na oddeleniach, vyťažovania operačných sál a diagnostických zariadení;
20. určovania koncepcie rozvoja a udržateľnosti poskytovaných zdravotníckych činností použitím DRG systému;
    * 1. odborná poradenská činnosť, predkladanie návrhov opatrení a zabezpečenie prijímania rozhodnutí o:
21. zámeroch NsP;
22. zásadných otázkach týkajúcich sa činnosti, hospodárenia a financovania;
23. plánovaní a rozpočte;
24. účelnom a hospodárnom použití finančných prostriedkov;
25. organizačnom usporiadaní, organizačnej štruktúre a procesnom modeli riadenia;
26. správe a údržbe majetku TSK zvereného NsP;
27. nakladaní s majetkom TSK zvereným NsP;
28. rozsahu poskytovania zdravotnej starostlivosti, zefektívnení procesov pri poskytovaní zdravotnej starostlivosti a zvyšovaní kvality poskytovania zdravotnej starostlivosti;
29. ostatných podstatných otázkach súvisiacich s prevádzkou NsP;
    * 1. iné právne úkony súvisiace s riadením NsP.
    1. Zmluvné strany sa výslovne dohodli, že vo vzťahu k prebiehajúcim súdnym sporom alebo správnym konania, kde ako strana sporu (alebo účastník konania) vystupuje NsP je Prenajímateľ oprávnený udeliť Manažérskej skupine pokyn, aby v spore určitý procesný úkon vykonala alebo nevykonala, alebo pokyn s obdobným významom alebo požiadať Manažérsku skupinu, aby v takýchto konaniach udelila plnomocenstvo na zastupovanie osobe, ktorú určí Prenajímateľ.
    2. Pre zabezpečenie rozsahu Garantovanej starostlivosti platia pre Manažérsku skupinu počas Doby manažérskeho riadenia primerane ustanovenia čl. 13.1.3 Zmluvy.
    3. Manažérska skupina sa zaväzuje predchádzať vzniku konfliktu záujmov v súvislosti s poskytovaním Služieb manažérskeho riadenia. Manažérska skupina sa zaväzuje oznámiť TSK akýkoľvek konflikt záujmov, a to bezodkladne po tom, ako sa o konflikte záujmov dozvie. Ak Manažérska skupina zistí konflikt záujmov, je povinná prijať akékoľvek a všetky potrebné opatrenia s cieľom eliminovať riziká vyplývajúce pre TSK a NsP z takého konfliktu záujmov a zabrániť pretrvávaniu konfliktu záujmov.
    4. Manažérska skupina sa zaväzuje, že pri poskytovaní Služieb manažérskeho riadenia bude postupovať a zabezpečí, aby Experti postupovali:
       1. v súlade so všeobecne záväznými právnymi predpismi a Internými predpismi, najmä, nie však výlučne:
30. predpismi upravujúcimi hospodárenie s verejnými prostriedkami a majetkom TSK;
31. predpismi upravujúcimi poskytovanie zdravotnej starostlivosti;
32. pracovnoprávnymi predpismi;
33. predpismi bezpečnosti a ochrany zdravia pri práci a ochrany pred požiarmi;
34. ostatnými predpismi vzťahujúcimi sa na činnosť Manažérskej skupiny a Expertov podľa Zmluvy;
    * 1. s odbornou starostlivosťou;
      2. v súlade so Zmluvou;
      3. v súlade so záujmami TSK, NsP a pacientov, ktoré sú Manažérskej skupine známe alebo ktoré jej pri vynaložení odbornej starostlivosti musia byť známe;
      4. v súlade so všetkými povoleniami, rozhodnutiami, licenciami a inými individuálnymi právnymi aktmi vzťahujúcimi sa na NsP;
      5. v súlade s účelom Zmluvy.
    1. Manažérska skupina sa zaväzuje bez zbytočného odkladu písomne informovať Koordinačnú komisiu o skutočnostiach dôležitých pre riadne poskytovanie Služieb manažérskeho riadenia a o skutočnostiach, ktoré môžu mať negatívny dopad na činnosť a hospodárenie NsP.
    2. TSK a NsP sa za účelom vytvorenia podmienok pre riadne poskytovanie Služieb manažérskej činnosti zaväzujú:
       1. poskytovať Manažérskej skupine všetky dokumenty a informácie týkajúce sa NsP, ktoré sú potrebné na riadne poskytovanie Služieb manažérskeho riadenia, pokiaľ z povahy týchto dokumentov/informácií nevyplýva, že ich má obstarať Manažérska skupina. Manažérska skupina je oprávnená požiadať o poskytnutie dodatočných dokumentov a informácií týkajúcich sa NsP, ak to považuje pre výkon Služieb manažérskeho riadenia za nevyhnutné;
       2. umožniť Manažérskej skupine prístup do všetkých priestorov NsP;
       3. informovať Manažérsku skupinu minimálne 5 dní vopred o každej porade týkajúcej sa NsP a umožniť Manažérskej skupine účasť na porade;
       4. poskytovať Manažérskej skupine všetku súčinnosť potrebnú na riadne poskytovanie Služieb manažérskeho riadenia;
       5. bez zbytočného odkladu písomne informovať Manažérsku skupinu o skutočnostiach dôležitých pre riadne poskytovanie Služieb manažérskeho riadenia a o skutočnostiach, ktoré môžu mať negatívny dopad na činnosť a hospodárenie NsP.
    3. Manažérska skupina sa zaväzuje odovzdať TSK a/alebo NsP všetky dokumenty a ostatné veci a podklady prevzaté alebo vytvorené pri poskytovaní Služieb manažérskeho riadenia, a to bez zbytočného odkladu po doručení výzvy TSK a/alebo NsP, ku dňu uplynutiu Doby manažérskeho riadenia alebo ku dňu ukončenia Zmluvy, podľa toho, čo nastane skôr.

# experti

* 1. Zmluvné strany sa dohodli, že Manažérska skupina v lehote päť (5) dní od nadobudnutia účinnosti Zmluvy písomne navrhne TSK vhodného Experta ako kandidáta na riaditeľa NsP, a to jedného Experta pre každú NsP osobitne (t. j. celkovo 3 Expertov), pričom z návrhu Manažérskej skupiny musí jasne vyplývať, pre ktorú NsP je určený konkrétny Expert. Experti musia spĺňať požiadavky uvedené v prílohe č. 6 Zmluvy, pričom Manažérska skupina splnenie predmetných požiadaviek preukáže predložením profesijného životopisu Experta, dokladmi o dosiahnutom vzdelaní Experta a ďalšími dokladmi uvedenými v prílohe č. 6 Zmluvy.
  2. Zmluvné strany sa dohodli, že Manažérska skupina zodpovedá za riadne plnenie povinností Expertov. Manažérska skupina sa zaväzuje nahradiť TSK a NsP akúkoľvek a všetku škodu, ktorá im vznikne v dôsledku konania alebo opomenutia Expertov, a to bez ohľadu na to, či Expert postupoval na základe pokynu Manažérskej skupiny.
  3. TSK sa zaväzuje bez zbytočného odkladu vykonať všetky úkony potrebné k tomu, aby mohla Manažérska skupina riadne plniť svoje záväzky podľa tejto Zmluvy, a to vo forme zabezpečenia vymenovania príslušných Expertov do pozície riaditeľov jednotlivých NsP alebo prijatia iných vhodných opatrení (napr. vystavenie písomných poverení) tak, aby mohol byť zabezpečený efektívny výkon Služieb manažérskeho riadenia.
  4. Manažérska skupina je oprávnená v priebehu trvania Zmluvy navrhnúť TSK výmenu ktoréhokoľvek Experta pôsobiaceho na pozícii riaditeľa NsP. Ak bude nový Expert spĺňať požiadavky pre Expertov vymedzené v prílohe č. 6 Zmluvy, TSK vynaloží maximálne úsilie k tomu, aby došlo k vymenovaniu nového Experta do pozície riaditeľa príslušnej NsP. Manažérska skupina v tejto súvislosti berie na vedomie, že vymenúvanie a odvolávanie riaditeľov NsP je platnou právnou úpravou vyhradené zastupiteľstvu TSK, a teda Manažérska skupina sa na základe Zmluvy nemôže domáhať toho, aby bol konkrétny Expert vymenovaný do pozície riaditeľa NsP.
  5. TSK je v prípade porušovania povinností Experta (konania Experta v rozpore so všeobecne záväznými právnymi predpismi alebo Internými predpismi) a/alebo v prípade vzniku konfliktu záujmov na strane Experta oprávnený požadovať od Manažérskej skupiny výmenu príslušného Experta. V takom prípade je Manažérska skupina povinná do tridsiatich (30) dní od prevzatia výzvy TSK navrhnúť nového Experta spĺňajúceho požiadavky pre Expertov vymedzené v prílohe č. 6 Zmluvy. Ak Manažérska skupina v lehote podľa predchádzajúcej vety nenavrhne nového Experta, TSK je oprávnený zabezpečiť odvolanie Experta z pozície riaditeľa NsP a vymenovanie nového riaditeľa na základe vlastnej úvahy; tým nie je dotknuté právo TSK odstúpiť od Zmluvy.

# poistenie manažérskej skupiny

* 1. Manažérska skupina je pri uzavretí Zmluvy povinná preukázať, že má na svoje náklady uzavretú poistnú zmluvu na poistenie všeobecnej zodpovednosti za škodu vzniknutú v súvislosti s poskytovaním Služieb manažérskeho riadenia minimálne na sumu (10 000 000) EUR (slovom: (desať miliónov eur) a že má uhradené poistné. Pre predídenie akýmkoľvek pochybnostiam sa stanovuje, že poistenie podľa predchádzajúcej vety musí zahŕňať aj poistenie zodpovednosti Manažérskej skupiny za škodu spôsobenú podnikateľskou / prevádzkovou činnosťou Manažérskej skupiny.
  2. Manažérska skupina sa zaväzuje udržiavať poistenie v zmysle predchádzajúceho článku Zmluvy počas celej Doby manažérskeho riadenia.
  3. Manažérska skupina je povinná na výzvu TSK predložiť TSK potvrdenie o zaplatení poistného za príslušné obdobie a predložiť TSK príslušnú poistnú zmluvu, a to vždy v lehote určenej TSK, nie kratšej ako 15 dní.

# Odplata za poskytovanie služieb manažérskeho riadenia

* 1. Zmluvné strany sa dohodli, že služby manažérskeho riadenia vymedzené v Zmluve poskytne Manažérska skupina NsP bezodplatne.
  2. Zmluvné strany sa dohodli, že Manažérska skupina nemá nárok ani na náhradu žiadnych nákladov vynaložených v spojitosti s poskytovaním služieb manažérskeho riadenia.
  3. Zmluvné strany sa dohodli a vzájomne si potvrdzujú, že Manažérska skupina **nemá nárok** na odplatu za služby manažérskeho riadenia, ani na náhradu žiadnych nákladov vynaložených v spojitosti s poskytovaním služieb manažérskeho riadenia ani v prípade zániku Zmluvy.

# ciele manažérskej činnosti

* 1. Manažérska skupina je povinná plniť vo vzťahu ku každej jednotlivej NsP osobitne nasledujúce ciele:
     1. dosiahnutie hospodárskych výsledkov v súlade s požiadavkami uvedenými v prílohe č. 7 Zmluvy a splnenie ostatných cieľov v súlade s požiadavkami uvedenými v prílohe č. 7 Zmluvy;
     2. vynaloženie nákladov na opravy a investícií v súlade s Plánom opráv a investícií, vrátane času ich vynaloženia v súlade s Plánom opráv a investícií v rozsahu, v akom podľa Plánu opráv a investícií majú byť tieto opravy investície vykonané počas Doby manažérskeho riadenia;
     3. uskutočnenie opatrení v súlade s Plánom rozvoja;
     4. vynaloženie investícií v súlade s Investičným plánom vrátane času ich vynaloženia v súlade s Investičným plánom, v rozsahu, v akom podľa Investičného plánu majú byť tieto investície vynaložené počas Doby manažérskeho riadenia.
  2. Zmluvné strany sa dohodli, že TSK je oprávnený upustiť od požiadavky na splnenie ktoréhokoľvek z Cieľov manažérskej činnosti alebo jeho určenej časti.

# Informačné povinnosti manažérskej skupiny

* 1. Manažérska skupina je povinná pravidelne polročne, vždy k 30. júnu a k 31. decembru príslušného kalendárneho roka poskytnúť TSK písomnú správu o hospodárení NsP v príslušnom kalendárnom polroku, a to za každú NsP osobitne. Prvú správu o hospodárení je Manažérska skupina povinná zaslať TSK za obdobie od účinnosti Zmluvy ku koncu príslušného kalendárneho polroka.
  2. Správa o hospodárení musí byť TSK zaslaná najneskôr do tridsiatich 30 dní od skončenia príslušného kalendárneho polroka.
  3. Na účely kontroly správnosti a úplnosti údajov uvedených v správe o hospodárení NsP a kontroly plnenia cieľov manažérskej činnosti je TSK oprávnený požadovať od Manažérskej skupiny akékoľvek dokumenty, informácie, správy a vysvetlenia súvisiace s údajmi uvedenými v správe o hospodárení NsP a Manažérska skupina je povinná predložiť TSK požadované informácie a dokumenty v lehote určenej TSK, nie kratšej než 10 dní.
  4. TSK je oprávnený kontrolovať, či je poskytovanie Služieb manažérskeho riadenia v súlade s touto Zmluvou, všeobecne záväznými právnymi predpismi a Internými predpismi. Na tento účel je TSK oprávnený požadovať od Manažérskej skupiny akékoľvek a všetky dokumenty, informácie, správy a vysvetlenia súvisiace s poskytovaním Služieb manažérskeho riadenia, požadovať od Manažérskej skupiny potrebnú súčinnosť a nahliadať do všetkých dokumentov súvisiacich s poskytovaním Služieb manažérskeho riadenia. Manažérska skupina je povinná poskytnúť TSK potrebnú súčinnosť, požadované dokumenty, informácie, správy a vysvetlenia a umožniť TSK nahliadať do dokumentov súvisiacich s poskytovaním Služieb manažérskeho riadenia vždy v lehote určenej TSK, nie kratšej než 10 dní.
  5. Manažérska skupina nie je povinná poskytnúť TSK informácie, ktoré tvoria obchodné tajomstvo Manažérskej skupiny. Manažérska skupina však nie je oprávnená označiť za obchodné tajomstvo také informácie, ktorých poskytnutie je vzhľadom na ich povahu nevyhnutné pre vyhodnotenie plnenia cieľov manažérskej činnosti.

# trvanie poskytovania služieb manažérskeho riadenia a začatie Nájmu

* 1. Manažérska skupina je povinná poskytovať Služby manažérskeho riadenia v súlade so Zmluvou počas celej Doby manažérskeho riadenia v trvaní troch (3) rokov odo dňa nadobudnutia účinnosti Zmluvy. Ak TSK najneskôr stodvadsať (120) dní pred uplynutím Doby manažérskeho riadenia v zmysle predchádzajúcej vety doručí Manažérskej skupine oznámenie o uplatnení opcie na predĺženie Doby manažérskeho riadenia, Doba manažérskeho riadenia v zmysle predchádzajúcej vety sa predĺži o dobu do začatia nájmu v súlade s čl. 11.6 Zmluvy, najviac však o dobu dvoch (2) rokov, opciu v zmysle tejto vety je TSK oprávnený uplatniť najviac dvakrát. Opciu v zmysle predchádzajúcej vety je TSK oprávnený uplatniť prvýkrát iba za predpokladu, že počas Doby manažérskeho riadenia uvedenej v prvej vete tohto čl. 11.1 Zmluvy sa neuskutoční Oddlženie, ani Oddlženie MS; opciu v zmysle predchádzajúcej vety je TSK oprávnený uplatniť druhýkrát iba za predpokladu, že počas Doby manažérskeho riadenia uvedenej v prvej vete tohto čl. 11.1 Zmluvy, predĺženej v dôsledku prvého uplatnenia opcie podľa predchádzajúcej vety, sa neuskutoční Oddlženie ani Oddlženie MS.
  2. Ak Manažérska skupina splní všetky Ciele manažérskej činnosti a nedôjde k predĺženiu Doby manažérskeho riadenia na základe opcie v zmysle čl. 11.1 Zmluvy, vzťah zo zmluvy o spolupráci pri výkone manažérskeho riadenia sa prvým dňom nasledujúcim po uplynutí Doby manažérskeho riadenia uvedenej v prvej vete čl. 11.1 Zmluvy zmení na nájomný vzťah za predpokladu, že Manažérska skupina bude k danému dňu disponovať všetkými potrebnými súhlasmi a povoleniami na prevzatie prevádzky zdravotníckych zariadení, v opačnom prípade Zmluva bez ďalšieho zanikne.
  3. Ak Manažérska skupina splní všetky Ciele manažérskej činnosti a dôjde k predĺženiu Doby manažérskeho riadenia na základe opcie v zmysle čl. 11.1 Zmluvy, Manažérska skupina bude kedykoľvek po uskutočnení Oddlženia alebo Oddlženia MS, najneskôr však do uplynutia siedmich (7) rokov odo dňa nadobudnutia účinnosti Zmluvy, oprávnená písomne vyzvať TSK na odovzdanie Predmetu nájmu do nájmu.
  4. TSK a NsP sa zaväzujú poskytnúť Manažérskej skupine všetku súčinnosť a  v súčinnosti s Manažérskou skupinou sú povinní prijať akékoľvek a všetky potrebné opatrenia, aby bolo možné odovzdať Predmet nájmu Manažérskej skupine do nájmu a naplniť účel Zmluvy, vrátane poskytnutia súčinnosti k tomu, aby Manažérska skupina získala všetky potrebné súhlasy a povolenia na prevzatie prevádzky zdravotníckych zariadení. TSK/NsP poskytnú Manažérskou skupinou požadovanú súčinnosť vždy v lehote určenej Manažérskou skupinou, nie kratšej než (20) dní.
  5. TSK a NsP sa zároveň zaväzujú, že poskytnú Manažérskej skupine všetku súčinnosť k tomu, aby ku dňu odovzdania Predmetu nájmu Manažérskej skupine do nájmu bola Manažérskej skupine odovzdaná kompletná agenda súvisiaca s prijímateľmi zdravotnej starostlivosti v rozsahu stanovenom právnymi predpismi, došlo k vstupu Manažérskej skupiny do právneho postavenia NsP v zmluvných vzťahoch týkajúcich sa prevádzkovania zdravotníckych zariadení, boli vykonané všetky potrebné právne úkony v spojitosti s prechodom práv a povinností z pracovnoprávnych vzťahov k dotknutým zamestnancom, boli odstránené prípadné prekážky vyplývajúce z čerpania NFP / prostriedkov z Plánu obnovy a akékoľvek iné prekážky odovzdania Predmetu nájmu Manažérskej skupine do nájmu.
  6. V prípade uskutočnenia výzvy Manažérskej skupiny v zmysle čl. 11.3 Zmluvy odovzdá TSK Predmet nájmu Manažérskej skupine do nájmu ku dňu určenému Manažérskou skupinou, najneskôr však prvým dňom nasledujúcim po uplynutí siedmych (7) rokov odo dňa nadobudnutia účinnosti Zmluvy, za predpokladu, že Manažérska skupina bude k prvému dňu nájmu disponovať všetkými potrebnými súhlasmi a povoleniami na prevzatie prevádzky zdravotníckych zariadení. Ak Predmet nájmu nebude odovzdaný Manažérskej skupine do nájmu v termíne určenom Manažérskou skupinou z dôvodov na strane TSK, vzťah zo zmluvy o spolupráci pri výkone manažérskeho riadenia sa daným dňom bez ďalšieho zmení na nájomný vzťah. Ak z dôvodov výlučne na strane Manažérskej skupiny nebude Predmet nájmu odovzdaný Manažérskej skupine do nájmu najneskôr prvým dňom nasledujúcim po uplynutí siedmich (7) rokov odo dňa nadobudnutia účinnosti Zmluvy, Zmluva bez ďalšieho zanikne.
  7. Odovzdanie Predmetu nájmu bude spočívať najmä v tom, že Prenajímateľ:
     1. odovzdá Nájomcovi všetky kľúče od Predmetu nájmu;
     2. odovzdá Nájomcovi agendu súvisiacu s prijímateľmi zdravotnej starostlivosti v rozsahu stanovenom právnymi predpismi;
     3. vykoná za prítomnosti zástupcu Nájomcu celkovú inventarizáciu a fyzické odovzdanie Predmetu nájmu;
     4. vykoná všetky potrebné právne úkony v súlade so Zákonníkom práce a ostatnými všeobecne záväznými právnymi predpismi v oblasti pracovného práva v spojitosti s prevodom činnosti prevádzky zdravotníckeho zariadenia na Nájomcu a s tým súvisiacim prechodom práv a povinností z pracovnoprávnych vzťahov k dotknutým zamestnancom vrátane:

1. vyrovnania všetkých záväzkov z pracovnoprávnych vzťahov vzniknutých do začatia nájmu; na účely vylúčenia pochybností sa uvádza, že za záväzky z pracovnoprávnych vzťahov sa na účely tohto ustanovenia považuje aj platenie sociálneho a zdravotného poistenia a všetkých daňových odvodov týkajúcich sa prechádzajúcich zamestnancov;
2. poskytnutia údajov o prechádzajúcich zamestnancoch a podmienkach ich zamestnania v rozsahu dovolenom právnymi predpismi;
3. včasného písomného informovania zástupcov zamestnancov (resp. priamo jednotlivých prechádzajúcich zamestnancov, ak u NsP nepôsobia zástupcovia zamestnancov) o prechode, dátume prechodu, jeho dôvodoch, pracovnoprávnych, ekonomických a sociálnych dôsledkoch prechodu na zamestnancov a plánovaných opatreniach prechodu vzťahujúcich sa na zamestnancov;
4. včasného prerokovania opatrení so zástupcami zamestnancov.

Odovzdanie Predmetu nájmu sa uskutoční protokolárne na základe písomného odovzdávacieho protokolu podpísaného oboma Zmluvnými stranami, v ktorom si Zmluvné strany zároveň potvrdia deň začatia nájmu určený v súlade s postupmi uvedenými v tomto čl. 11 Zmluvy.

* 1. Bez ohľadu na iné ustanovenia Zmluvy je Manažérska skupina povinná bezodplatne poskytovať Služby manažérskeho riadenia aj počas Doby nájmu, a to v rozsahu potrebnom pre dosiahnutie Finančného vyrovnania v zmysle čl. 11.9 Zmluvy.
  2. Manažérska skupina berie na vedomie, že v súlade s § 21 ods. 12 ZRPVS je TSK povinný zrušiť NsP k 31. decembru roka, v ktorom NsP prestane plniť úlohy, na plnenie ktorých bola zriadená, t. j. v ktorom vzhľadom na odovzdanie Predmetu nájmu do nájmu Manažérskej skupine prestane NsP poskytovať zdravotnú starostlivosť. Manažérska skupina sa zaväzuje, že:
     1. k okamihu zrušenia NsP Myjava zabezpečí Finančné vyrovnanie NsP Myjava;
     2. k okamihu zrušenia NsP Považská Bystrica zabezpečí Finančné vyrovnanie NsP Považská Bystrica;
     3. k okamihu zrušenia NsP Prievidza zabezpečí Finančné vyrovnanie NsP Prievidza.
  3. Finančné vyrovnanie zabezpečí Manažérska skupina najmä:
     1. zapojením NsP do procesu Oddlženia v maximálnom a úplnom možnom rozsahu;
     2. uspokojovaním pohľadávok veriteľov NsP z finančných prostriedkov, s ktorými NsP hospodári;
     3. prevzatím dlhov NsP Manažérskou skupinou v súlade s § 531 ods. 1 Občianskeho zákonníka vo vzťahu k tým dlhom, ohľadom ktorých je Manažérska skupina povinná vykonať Finančné vyrovnanie;
     4. iným vhodným spôsobom, na ktorý dá TSK predchádzajúci písomný súhlas.

11.11. Manažérska skupina berie na vedomie, že môžu nastať okolnosti, pre ktoré nájomný vzťah (Doba nájmu) nezačne, vrátane okolností, ktoré by sa svojou povahou považovali za Zmenu pomerov, alebo iných okolností nezávislých od vôle zmluvných strán (vrátane neuskutočnenia Oddlženia) pričom Manažérskej skupine v tej spojitosti nevzniká žiaden peňažný a/alebo nepeňažný nárok, vrátane akéhokoľvek nároku na náhradu škody a/alebo nároku na vydanie bezdôvodného obohatenia, ostatné ustanovenia tejto Zmluvy ani jej Prílohy č. 11 tým nie sú dotknuté.

11.12 V prípade, ak dôjde k zániku tejto Zmluvy pred začatím Doby nájmu, je Manažérska skupina povinná zabezpečiť taký stav, že suma finančných záväzkov NsP ku dňu zániku Zmluvy, okrem záväzkov premlčaných, alebo trvalo nevymáhateľných alebo záväzkov vzniknutých v súvislosti s aktívnymi alebo pasívnymi spormi (či už sú rozhodované súdmi, rozhodcami alebo správnymi orgánmi) začatými zo strany NsP alebo zo strany tretích osôb voči NsP pred uzavretím Zmluvy nebude vyššia ako suma finančných záväzkov NsP ku dňu účinnosti Zmluvy, okrem záväzkov premlčaných, alebo trvalo nevymáhateľných alebo záväzkov vzniknutých v súvislosti s aktívnymi alebo pasívnymi spormi (či už sú rozhodované súdmi, rozhodcami alebo správnymi orgánmi) začatými zo strany NsP alebo zo strany tretích osôb voči NsP pred uzavretím Zmluvy. Stav podľa predchádzajúcej vety je Manažérska skupina povinná zabezpečiť najneskôr do jedného roka od zániku Zmluvy podľa predchádzajúcej vety.

# účel Nájmu

* 1. Nájomca bude Predmet nájmu užívať za účelom poskytovania zdravotnej starostlivosti, a to v rozsahu najmenej Garantovanej starostlivosti a za účelom realizácie ďalších činností súvisiacich s poskytovaním zdravotnej starostlivosti.

# Práva a povinnosti nájomcu

* 1. Nájomca je počas Doby nájmu povinný:
     1. uhrádzať riadne a včas Nájomné v súlade s ustanoveniami tejto Zmluvy; ustanovenia čl. 14 Zmluvy tým nie sú dotknuté;
     2. užívať Predmet nájmu v súlade s dojednaným účelom nájmu;
     3. vo vlastnom mene a na vlastné náklady nepretržite poskytovať zdravotnú starostlivosť minimálne v rozsahu Garantovanej starostlivosti, ibaže Nájomca nebude môcť tento záväzok čiastočne splniť z dôvodu Zmeny pomerov; Nájomca sa zaväzuje, že akúkoľvek Zmenu pomerov bez zbytočného odkladu oznámi Prenajímateľovi; Zmluvné strany v prípade Zmeny pomerov budú rokovať za účelom hľadania možností odstránenia dôvodu vzniku Zmeny pomerov alebo hľadania náhradného riešenia, prostredníctvom ktorého bude možné zabezpečiť plnenie záväzku Nájomcu v rozsahu, ktorý čo najviac zodpovedá stavu pred vznikom Zmeny pomerov;

rozsah Garantovanej starostlivosti sa považuje za riadne zabezpečený, ak je zdravotná starostlivosť zabezpečená v špecializačných odboroch, vo forme a na mieste podľa Prílohy č. 12 a sú zabezpečené ostatné činností predpokladané Prílohou č. 12, a to bez ohľadu na to či ju Nájomca zabezpečuje sám, alebo prostredníctvom plnenia tretích strán;

v prípade, ak Nájomca z akéhokoľvek dôvodu nemôže v celom rozsahu zabezpečiť poskytovanie Garantovanej starostlivosti je povinný vynaložiť všetko úsilie pre odstránenie tohto stavu a o tomto poskytnúť všetky informácie Koordinačnej komisii, ako aj komisii pre zdravotníctvo a humánnu farmáciu pri zastupiteľstve TSK, vrátane informácií o prijatých vhodných opatrení v záujme zabezpečenia rozsahu Garantovanej starostlivosti;

v prípade ak to odôvodňujú skutkové objektívne skutkové okolností, je Nájomca (Manažérska skupina) oprávnený požiadať o dočasné pozastavenie povolenia (prevádzkovania zdravotníckeho zariadenia) v nevyhnutnom rozsahu, pričom je o tejto skutočnosti povinný vopred informovať Koordinačnú komisiu, ako aj komisiu pre zdravotníctvo a humánnu farmáciu pri zastupiteľstve TSK a poskytnúť všetky informácie pre odôvodnenie tohto postupu;

v prípade ak Nájomca (Manažérska skupina) požiada o zmenu Povolenia 1 alebo Povolenia 2 alebo Povolenia 3 je o tejto skutočnosti povinný vopred informovať Koordinačnú komisiu, ako aj komisiu pre zdravotníctvo a humánnu farmáciu pri zastupiteľstve TSK a poskytnúť všetky informácie pre odôvodnenie tohto postupu;

Rozsah Garantovanej starostlivosti možno inak zmeniť iba so súhlasom Koordinačnej komisie a zastupiteľstva TSK v prípade, ak predmetom zmeny je trvalé vylúčenie časti zdravotnej starostlivosti z rozsahu Garantovanej starostlivosti (pre odstránenie pochybností za takú okolnosť sa nepovažuje každá zmena Garantovanej starostlivosti alebo zmena jej zabezpečenia, ak sa nemení rozsah Garantovanej starostlivosti);

* + 1. vo vlastnom mene a na vlastné náklady získať a počas celej Doby nájmu disponovať platným povolením na prevádzkovanie zariadenia zdravotnej starostlivosti s odborným zameraním minimálne v rozsahu Garantovanej starostlivosti; čl. 13.1.3 Zmluvy v časti týkajúcej sa Zmeny pomerov sa uplatní primerane; získanie povolenia je Nájomca povinný preukázať Prenajímateľovi najneskôr 30 dní pred uplynutím Doby manažérskeho riadenia; Nájomca nebude v omeškaní s plnením uvedeného záväzku, pokiaľ ho nebude môcť splniť v dôsledku omeškania Prenajímateľa s poskytnutím súčinnosti k získaniu povolenia na prevádzkovanie zariadenia zdravotnej starostlivosti;
    2. bez zbytočného odkladu informovať Prenajímateľa o každom prerušení (alebo hroziacom prerušení) poskytovania zdravotnej starostlivosti, v dôsledku ktorého nebude poskytovaná zdravotná starostlivosť minimálne v rozsahu Garantovanej starostlivosti;
    3. bez zbytočného odkladu informovať Prenajímateľa o akomkoľvek prebiehajúcom alebo hroziacom súdnom, rozhodcovskom alebo správnom konaní alebo inak riešenom spore, ktorého výsledok nepriaznivo ovplyvní schopnosť Nájomcu plniť jeho záväzky podľa Zmluvy;
    4. poskytovať zdravotnú starostlivosť v súlade so všeobecne záväznými právnymi predpismi a rozhodnutiami orgánov verejnej moci;
    5. vo vlastnom mene a na vlastné náklady zabezpečiť zariadenie Predmetu nájmu zdravotníckym vybavením, strojmi, prístrojmi, nábytkom a iným vybavením v rozsahu potrebnom na zabezpečenie riadneho poskytovania zdravotnej starostlivosti; pre predídenie akýmkoľvek pochybnostiam sa stanovuje, že tento majetok nebude Prenajímateľ nadobúdať do svojho vlastníctva, uvedeným však nie sú dotknuté pravidlá vysporiadania uvedené v prílohe č. 11 Zmluvy;
    6. vo vlastnom mene a na vlastné náklady zabezpečiť nákup, výmenu a obnovu spotrebného materiálu v rozsahu potrebnom na zabezpečenie riadneho poskytovania zdravotnej starostlivosti; pre predídenie akýmkoľvek pochybnostiam sa stanovuje, že tento majetok nebude Prenajímateľ nadobúdať do svojho vlastníctva, uvedeným však nie sú dotknuté pravidlá vysporiadania uvedené v prílohe č. 11 Zmluvy;
    7. vo vlastnom mene a na vlastné náklady zabezpečiť technické zhodnotenie (a opravy) Predmetu nájmu v súlade s Plánom opráv a investícií; technickým zhodnotením Predmetu nájmu sa na účely Zmluvy rozumie stavebná úprava, rekonštrukcia alebo modernizácia Predmetu nájmu, ktorého výsledkom je zvýšenie hodnoty Predmetu nájmu;

Akékoľvek technické zhodnotenie Predmetu nájmu alebo zmeny na Predmete nájmu, ktoré nie sú predpokladané v Pláne opráv a investícií, je Nájomca oprávnený vykonať len s predchádzajúcim písomným súhlasom Prenajímateľa, pričom Prenajímateľ poskytne vyjadrenie k zamýšľaným technickým zhodnoteniam / zmenám Predmetu nájmu vždy v lehote dvadsiatich (20) dní od doručenia návrhu Nájomcu na ich vykonanie, ak však Prenajímateľ v tejto lehote požiada o vysvetlenie/zdôvodnenie navrhovaných technických zhodnotení / zmien Predmetu nájmu, tak v lehote dvadsiatich (20) dní od doručenia vysvetlenia / zdôvodnenia navrhovaných zmien;

Do troch mesiacov odo dňa uzavretia tejto Zmluvy je Nájomca (Manažérska skupina) oprávnený predložiť Prenajímateľovi upravený Plán opráv a investícií podľa vlastného uváženia, berúc do úvahy odôvodnené záujmy Prenajímateľa a NsP, a to z hľadiska predmetu opráv a investícii a času ich realizácie, za predpokladu, že po úprave Plánu opráv a investícií zo strany Nájomcu (i) celková suma opráv a investícii v súhrne za všetky NsP nebude nižšia ako suma opráv a investícií v súhrne uvedená v Pláne opráv a investícií uvedeného v prílohe č. 8 tejto Zmluvy a (ii) doba realizácie všetkých opráv a investícii nepresiahne 5 rokov a (iii) bude zachovaná v čo najväčšej miere proporčnosť (pomer) sumy opráv a investícii pre jednotlivé NsP podľa prílohy č. 8, ktorá je súčasťou Podmienok (t.j. bude v čo najväčšej miere zachovaný **pomer** výšky nákladov na investície a opravy pre jednotlivé NsP podľa pomeru podľa prílohy č. 8, ktorá je súčasťou Podmienok, uvedené sa považuje za splnené, ak odchýlka v dodržaní pomeru podľa predchádzajúcej vety nepresahuje +/-10% pôvodného pomeru); Nájomca je povinný pri predložení upraveného Plánu a investícii ako oprávnené záujmy Prenajímateľa rešpektovať najmä zachovanie tých investícií, ktoré sú financované prostredníctvom fondov (NFP/Plán obnovy/iné) a investícií (činností), ktoré sú v realizačnej fáze (realizačne rozpracované). Upravený Plán opráv a investícii bude predložený na prerokovanie Koordinačnej komisii. V prípade, ak Nájomca predloží Prenajímateľovi upravený Plán opráv a investícií, vznikne povinnosť predložiť Nájomcovi v lehote 30 dní od prerokovania návrh dodatku k Zmluve, ktorého predmetom bude zmena prílohy č. 8 Zmluvy na upravený Plán opráv a investícií predložený Nájomcom;

Plán opráv a investícií možno inak zmeniť iba so súhlasom zastupiteľstva TSK; v prípade, ak zastupiteľstvo TSK schváli zmenu Plánu opráv a investícií a na požadovanú zmenu udelí súhlas, Prenajímateľovi vznikne povinnosť predložiť Nájomcovi v lehote tridsiatich (30) dní od schválenia návrhu (udelenia súhlasu) návrh dodatku k Zmluve, ktorého predmetom bude zmena prílohy č. 8 Zmluvy;

Nájomca (Manažérska skupina) nie je oprávnený požadovať náhradu finančných prostriedkov, ktoré vynaložil v súvislosti s opravami Predmetu nájmu; ustanovenia Prílohy č. 11 tým nie sú dotknuté.

* + 1. vo vlastnom mene a na vlastné náklady zabezpečiť akékoľvek opravy Predmetu nájmu nad rámec Plánu opráv a investícií, bez ohľadu na hodnotu opravy.

Nájomca nie je oprávnený požadovať náhradu finančných prostriedkov, ktoré vynaložil v súvislosti s opravami Predmetu nájmu;

* + 1. vo vlastnom mene a na vlastné náklady zabezpečiť bežnú údržbu Predmetu nájmu;

Nájomca nie je oprávnený požadovať náhradu finančných prostriedkov, ktoré vynaložil v súvislosti s údržbou Predmetu nájmu;

* + 1. starať sa o Predmet nájmu so starostlivosťou riadneho hospodára, chrániť Predmet nájmu pred poškodením, zničením, stratou a akýmkoľvek znehodnotením a udržiavať Predmet nájmu v stave, v akom ho Nájomca prevzal, s prihliadnutím na bežné opotrebenie s ohľadom na vek Predmetu nájmu, trvanie a spôsob užívania Predmetu nájmu, vykonané opravy a technické zhodnotenie Predmetu nájmu;
    2. vo vlastnom mene a na vlastné náklady zabezpečiť likvidáciu hnuteľného majetku tvoriaceho Predmet nájmu, ktorý sa počas Doby nájmu stane nepotrebným z dôvodu jeho opotrebovania alebo poškodenia;
    3. vo vlastnom mene a na vlastné náklady uskutočniť opatrenia v súlade s Plánom rozvoja.

Plán rozvoja možno zmeniť iba so súhlasom Koordinačnej komisie; v prípade, ak Koordinačná komisia vyhovie žiadosti Nájomcu o zmenu Plánu rozvoja a na požadovanú zmenu udelí súhlas, Prenajímateľovi vznikne povinnosť predložiť Nájomcovi v lehote tridsiatich (30) dní od schválenia návrhu (udelenia súhlasu) návrh dodatku k Zmluve, ktorého predmetom bude zmena prílohy č. 9 Zmluvy;

* + 1. vo vlastnom mene a na vlastné náklady zabezpečiť bezpečnostné, hygienické a protipožiarne opatrenia v Predmete nájmu;
    2. vo vlastnom mene a na vlastné náklady zabezpečiť technickú spôsobilosť technických zariadení používaných v Predmete nájmu;
    3. vo vlastnom mene a na vlastné náklady zabezpečiť všetky kontroly a revízie Predmetu nájmu vrátane elektrických zariadení, bleskozvodov, elektroinštalácie, prostriedkov požiarnej ochrany a technického zabezpečenia požiarnej ochrany a akýchkoľvek iných vecí umiestnených v/na Predmete nájmu;
    4. bezodkladne informovať Prenajímateľa o bezprostrednom nebezpečenstve vzniku havarijného stavu alebo havárie alebo havarijného stavu a  vo vlastnom mene a na vlastné náklady zabezpečiť jeho odstránenie;
    5. bezodkladne oznámiť Prenajímateľovi vznik akýchkoľvek porúch, nefunkčností a škôd Predmetu nájmu a vo vlastnom mene a na vlastné náklady zabezpečiť ich odstránenie;
    6. viesť oddelené účtovníctvo o prevádzke zariadenia zdravotnej starostlivosti v Predmete nájmu;
    7. na výzvu Prenajímateľa preukázať Prenajímateľovi (predložením príslušných dokladov) plnenie svojich záväzkov, a to vždy v lehote určenej Prenajímateľom, nie kratšej než 10 dní;
    8. umožniť Prenajímateľovi a ním určeným osobám po predchádzajúcej dohode vstup do Predmetu nájmu za účelom kontroly a revízie stavu Predmetu nájmu a za účelom kontroly plnenia povinností podľa Zmluvy;
    9. vo vlastnom mene a na vlastné náklady uskutočniť investície v súlade s Investičným plánom; pričom pre vylúčenie akýchkoľvek prípadných pochybností platí, že za investície zo strany Nájomcu podľa Investičného plánu sa na účely tejto Zmluvy budú považovať aj investície financované prostredníctvom dotácií a verejných fondov, ako aj investície do majetku, ktorý je nadobudnutý formou dlhodobého prenájmu či lízingu;

ku koncu tretieho celého kalendárneho roka trvania tejto Zmluvy a následne ku koncu každého ďalšieho trojročného obdobia je Nájomca oprávnený predložiť Prenajímateľovi upravený Investičný plán podľa vlastného uváženia, berúc do úvahy odôvodnené záujmy Prenajímateľa a NsP, a to z hľadiska predmetu investícií a času ich realizácie, za predpokladu, že po úprave Investičného plánu zo strany Nájomcu celková suma investícii v súhrne za všetky NsP nebude nižšia ako suma investícií v súhrne uvedená v Investičnom pláne uvedeného v prílohe č. 10 tejto Zmluvy; v prípade ak predmetom investície je investícia do majetku Prenajímateľa Nájomca umožní účasť zástupcu Prenajímateľa v procese realizácie investície (najmä umožnení členstva zástupcu Prenajímateľa v príslušnej komisií, ak bude investícia realizovaná súťažným postupom, sprístupnením podkladov týkajúci sa realizácie investície alebo prijatím iného vhodného opatrenia)

Investičný plán možno zmeniť, v súlade s vyššie uvedeným, iba so súhlasom Koordinačnej komisie a zastupiteľstva TSK; v prípade, ak Koordinačná komisia vyhovie žiadosti Nájomcu o zmenu Investičného plánu a na požadovanú zmenu udelí súhlas, Prenajímateľovi vznikne povinnosť predložiť Nájomcovi v lehote tridsiatich (30) dní od schválenia návrhu (udelenia súhlasu) zastupiteľstvom TSK návrh dodatku k Zmluve, ktorého predmetom bude zmena prílohy č. 10 Zmluvy;

* 1. Nájomca má právo:
     1. na prospech z prevádzky zdravotníckeho zariadenia v Predmete nájmu a na všetky príjmy získané v súvislosti s prevádzkou zdravotníckeho zariadenia v Predmete nájmu;
     2. poskytovať v Predmete nájmu služby zdravotnej starostlivosti nad rámec Garantovanej starostlivosti;
     3. komerčne využívať Predmet nájmu alebo jeho časť len pod podmienkou, že:

1. takéto využitie bude v súlade s právnymi predpismi, Zmluvou a účelom nájmu;

(ii) takéto využitie nenaruší ani neobmedzí poskytovanie zdravotnej starostlivosti v rozsahu Garantovanej starostlivosti;

(iii) nepôjde o využitie na účel pohrebných a cintorínskych služieb a s nimi súvisiacich služieb, na účel prevádzkovania kasína, výherných automatov, hazardných hier;

* + 1. odovzdať akúkoľvek časť Predmetu nájmu do podnájmu iba s predchádzajúcim písomným súhlasom Prenajímateľa; písomný súhlas Prenajímateľa nie je potrebný, ak Nájomca odovzdal akúkoľvek časť Predmetu nájmu do podnájmu za účelom zriadenia a prevádzkovania zariadení ambulantnej zdravotnej starostlivosti a vykonávania činností obvykle spojených s poskytovaním zdravotnej starostlivosti; ak sa na osobu vzťahuje povinnosť zapisovať sa do RPVS, Nájomca môže takejto osobe odovzdať časť Predmetu nájmu do podnájmu iba za predpokladu, že je táto osoba zapísaná v RPVS;
    2. vyzvať Prenajímateľa na vyňatie z nájmu akejkoľvek nehnuteľnosti alebo jej časti, ak podľa uváženia Nájomcu nebude nájom danej nehnuteľnosti alebo jej časti pre Nájomcu viac potrebný, najmä ak daná nehnuteľnosť nebude potrebná pre poskytovanie zdravotnej starostlivosti, alebo bude daná nehnuteľnosť v nevhodnom technickom stave a jej opravy a udržiavanie budú spojené s vynaložením neprimerane vysokých nákladov, alebo bude hroziť nenávratné poškodenie nehnuteľnosti a s tým súvisiace ohrozenie života a zdravia osôb; Prenajímateľ je povinný viesť s Nájomcom rokovania v dobrej viere za účelom vysporiadania výzvy (návrhu) Nájomcu;
    3. aby mu bola zo strany Prenajímateľa poskytnutá všetka súčinnosť, ktorú možno od Prenajímateľa spravodlivo požadovať, na realizáciu opatrení v súlade s Plánom rozvoja.
  1. Prenajímateľ nebude Nájomcovi v súvislosti s nájmom poskytovať žiadne služby.
  2. Pre predídenie akýmkoľvek pochybnostiam sa stanovuje, že Prenajímateľ nezodpovedá za žiadne záväzky a dlhy Nájomcu voči tretím osobám súvisiace s plnením záväzkov Nájomcu zo Zmluvy, pričom Prenajímateľ najmä neprevezme žiaden dlh ani nepristúpi k žiadnemu dlhu Nájomcu, nezabezpečí ani neuzná žiaden dlh Nájomcu ani neposkytne žiaden svoj majetok ako záloh či inú zábezpeku.
  3. Nájomca nesmie zaťažiť Predmet nájmu žiadnymi dlhmi ani právami tretích osôb, najmä záložným právom, zabezpečovacím prevodom práva a pod. Porušením tejto povinnosti nie je zriadenie užívateľských práv používateľov k príslušným častiam Predmetu nájmu (najmä izbám) v rámci poskytovania zdravotných alebo sociálnych služieb týmto užívateľom ani odovzdanie časti Predmetu nájmu do podnájmu v súlade s podmienkami Zmluvy.

# Nájomné

* 1. Nájomca je povinný platiť Prenajímateľovi Nájomné za užívanie Predmetu nájmu počas Doby nájmu.
  2. Zmluvné strany sa dohodli na Nájomnom za Predmet nájmu vo výške (.) EUR (slovom: (.) eur) bez DPH za jeden kalendárny rok v 1. roku Doby nájmu a vo výške (.) EUR (slovom: (.) eur) bez DPH za jeden kalendárny rok v 7. a každom ďalšom roku Doby nájmu. Nájomné za Predmet nájmu v 2. rok Doby Nájmu až v 6. roku Doby Nájmu bude každoročne klesať o sumu rovnajúcu sa jednej pätine rozdielu sumy Nájomného za Predmet nájmu v 1. roku Doby nájmu a sumy Nájomného za Predmet nájmu v 7. roku Doby Nájmu. V prvom a poslednom roku Doby nájmu Nájomca uhradí Nájomné v alikvotnej časti pripadajúcej na dobu trvania nájmu v danom roku, pričom alikvotná časť sa určí samostatne pre Fixnú časť Nájomného a zvyšnú časť Nájomného.
  3. Nájomca je povinný zaplatiť prenajímateľovi Fixnú časť Nájomného a Zvyšnú časť Nájomného.
  4. Fixná časť Nájomného je dohodnutá vo výške vo výške 1 365 000 EUR (slovom: jeden milión tristošesťdesiatpäťtisíc eur) bez DPH za jeden kalendárny rok.
  5. Fixná časť Nájomného je splatná vždy k 31. marcu kalendárneho roka, na ktoré sa Nájomné vzťahuje, ak nie je ďalej uvedené inak. Fixná časť Nájomného za prvý kalendárny rok Doby nájmu je splatná do konca prvého (1.) mesiaca Doby nájmu.
  6. Zvyšná časť Nájomného za príslušný kalendárny rok sa určí v súlade s ustanoveniami čl. 14.7. až 14.10. Zmluvy.
  7. Zmluvné strany sa dohodli, že na úhradu Nájomného budú započítané náklady vynaložené Nájomcom na investície predpokladané v Investičnom pláne a schválené Koordinačnou komisiou v súlade s čl. 14.8 Zmluvy. Započítanie nákladov v zmysle predchádzajúcej vety však nie je prípustné voči Fixnej časti Nájomného, ktorú je Nájomca povinný uhradiť vždy v plnej výške, bez ohľadu na zrealizované investície.
  8. Zmluvné strany sa dohodli, že Nájomca vždy najneskôr do 31. januára predloží Koordinačnej komisii na potvrdenie súpis nákladov na investície predpokladané v Investičnom pláne, ktoré Nájomca vynaložil na Predmet nájmu. Prílohou súpisu budú listiny preukazujúce skutočné vynaloženie nákladov. Koordinačná komisia predložený súpis preskúma a písomne Nájomcovi potvrdí, v akej výške sa suma nákladov vyplývajúca z predloženého súpisu započíta na úhradu Nájomného.
  9. Ak Koordinačná komisia Nájomcom predložený súpis nákladov nepotvrdí a medzi Zmluvnými stranami nedôjde v lehote pätnásť (15) dní od vyjadrenia Koordinačnej komisie k dohode ohľadne súpisu nákladov, Zmluvné strany sa v lehote ďalších pätnásť (15) dní dohodnú na znalcovi/znalcoch z príslušného znaleckého odboru, ktorému bude Nájomca oprávnený predložiť súpis nákladov za účelom posúdenia primeranosti (všeobecnej hodnoty) investícií a reálnosti investícií (súladu vykonaných investícií, množstva a ceny, s investíciami uvedenými v súpise). Ak sa Zmluvné strany v lehote podľa predchádzajúcej vety na znalcovi nedohodnú, určí znalca zapísaného v príslušnom odbore a odvetí Prenajímateľ, a to v lehote tridsať (30) dní od uplynutia lehoty podľa predchádzajúcej vety. Súpis nákladov sa v časti schválenej dohodou Zmluvných strán alebo potvrdenej príslušným znalcom považuje za súpis s rovnakými účinkami ako súpis potvrdený Koordinačnou komisiou.
  10. Pre predídenie akýmkoľvek pochybnostiam sa stanovuje, že:
      1. Nájomca nemá nárok na dodatočné potvrdenie a započítanie investičných nákladov, ktorých súpis nebude predložený Koordinačnej komisii v lehote podľa čl. 14.8 Zmluvy;
      2. ak suma potvrdených investičných nákladov presiahne sumu neuhradenej Zvyšnej časti Nájomného za príslušný kalendárny rok, prevyšujúca časť potvrdených investičných nákladov sa započíta na úhradu Zvyšnej časti Nájomného v nasledujúcich obdobiach;
      3. na úhradu Zvyšnej časti Nájomného sa započíta aj suma potvrdených investičných nákladov predpokladaných v Investičnom pláne vynaložených počas Doby manažérskeho riadenia;
      4. na úhradu Zvyšnej časti Nájomného sa nezapočíta suma nákladov vynaložených na plnenie Plánu opráv a investícií a Nájomcovi (Manažérskej skupine) v spojitosti s vynaložením investičných nákladov nemôže voči Prenajímateľovi vzniknúť nárok na vrátenie žiadnej časti Nájomného, ani iný peňažný nárok, ustanovenia Prílohy č. 11 tým nie sú dotknuté;
      5. potvrdené investičné náklady sa započítajú na úhradu Zvyšnej časti Nájomného iba do výšky neuhradenej časti Nájomného (tým nie je dotknuté ustanovenie druhej vety čl. 14.7 Zmluvy) a Nájomcovi v spojitosti s vynaložením investičných nákladov nemôže voči Prenajímateľovi vzniknúť nárok na vrátenie žiadnej časti Nájomného ani iný peňažný nárok.
  11. Zvyšnú časť Nájomného za príslušný kalendárny rok (po zohľadnení úhrady Fixnej časti Nájomného v zmysle čl. 14.4 Zmluvy a po zohľadnení potvrdených investičných nákladov v zmysle čl. 14.7 Zmluvy) je Nájomca povinný uhradiť do 31. marca kalendárneho roka bezprostredne nasledujúceho po kalendárnom roku, na ktorý sa Nájomné vzťahuje, ak nie je ďalej uvedené inak. V prípade skončenia nájmu sa akákoľvek nesplatená časť Nájomného (vrátane Fixnej časti Nájomného) stane splatnou do tridsiatich (30) dní od skončenia nájmu.
  12. Prenajímateľ sa zaväzuje Fixnú časť Nájomného, reinvestovať do nehnuteľností tvoriacich Predmet nájmu podľa tejto Zmluvy, a to najneskôr do konca druhého kalendárneho roka nasledujúceho po kalendárnom roku, za ktorý bola takéto Fixná časť nájomné uhradená. Konkrétny spôsob a rozsah reinvestície bude vždy vopred prerokovaný medzi Prenajímateľom a Nájomcom na základe odporúčania Koordinačnej komisie. Ak nedôjde k dohode strán o predmete reinvestície ani v lehote 6 mesiacov od úhrady Fixnej časti nájomného, bude suma Prenajímateľom reinvestovaného Fixného nájomného použitá na úhradu investícií podľa Investičného plánu pre dané obdobie. Ak Prenajímateľ v príslušnom kalendárnom roku nezabezpečí alokáciu peňažných zdrojov na reinvestíciu vo výške Fixného nájomného (alebo o jeho časti) o túto sumu je Nájomca oprávnený znížiť sumu investícií podľa Investičného plánu.
  13. Nájomné sa bude každoročne, od 1. januára príslušného kalendárneho roka, upravovať o mieru medziročnej inflácie spotrebiteľských cien v Slovenskej republike nameranú Štatistickým úradom SR za kalendárny rok bezprostredne predchádzajúci kalendárnemu roku, za ktorý sa platí Nájomné. Základom pre výpočet úpravy Nájomného o infláciu je Nájomné za kalendárny rok bezprostredne predchádzajúci kalendárnemu roku, za ktorý sa platí Nájomné.
  14. Nájomca sa zaväzuje uhrádzať Nájomné / Fixnú časť Nájomného formou bezhotovostného platobného styku na bankový účet Prenajímateľa uvedený v záhlaví Zmluvy na základe faktúry vystavenej Prenajímateľom a doručenej Nájomcovi najneskôr desať (10) dní pred splatnosťou Nájomného / Fixnej časti Nájomného. Za deň úhrady sa považuje deň pripísania čiastky na bankový účet Prenajímateľa.
  15. Zmluvné strany sa výslovne dohodli, že ak sa v iných ustanoveniach tejto Zmluvy uvádza, že sa hodnota investícií vynaložená Nájomcom započítava na úhradu nájomného, má sa za to, že sa príslušné nájomné (Zvyšná časť nájomného) efektívne znižuje o príslušnú sumu investícií.
  16. Zmluvné strany sa dohodli, že na úhradu Nájomného sa započíta Zábezpeka 1 a Zábezpeka 2. Ak dôjde k ukončeniu Zmluvy skôr, než bude Zábezpeka 1 a/alebo Zábezpeka 2 spotrebovaná, nespotrebovanú časť Zábezpeky 1 a/alebo Zábezpeky 2 je Prenajímateľ oprávnený použiť na uspokojenie svojich nárokov na zaplatenie zmluvných pokút a nárokov na náhradu škody vzniknutých z porušenia Zmluvy a zvyšok Zábezpeky 1 / Zábezpeky 2 je Prenajímateľ povinný vydať Nájomcovi v lehote šesťdesiatich (60) dní odo dňa ukončenia Zmluvy. Pre predídenie akýmkoľvek pochybnostiam sa stanovuje, že:
      1. Zábezpeka 1 a Zábezpeka 2 sa započítajú na plnú sumu Nájomného vrátane Fixnej časti Nájomného;
      2. započítanie Zábezpeky 1 a Zábezpeky 2 má prednosť pred započítaním investičných nákladov v zmysle čl. 14.4 Zmluvy.

# prechod zamestnancov

* 1. Zmluvné strany berú na vedomie a navzájom si potvrdzujú, že v súlade s § 28 ods. 1 Zákonníka práce, s ohľadom na skutočnosť, že sa prevádza činnosť zamestnávateľa, a to činnosť prevádzky zdravotníckeho zariadenia, prechádzajú na Nájomcu aj práva a povinnosti z pracovnoprávnych vzťahov k dotknutým zamestnancom, a to k prvému dňu Doby nájmu.
  2. Zmluvné strany sa zaväzujú vykonať voči prechádzajúcim zamestnancom všetky potrebné právne úkony v súlade so Zákonníkom práce a ostatnými všeobecne záväznými právnymi predpismi v oblasti pracovného práva.
  3. Nájomca vyhlasuje, že sa pred podpisom Zmluvy oboznámil s pracovnoprávnymi podmienkami prechádzajúcich zamestnancov.

# poistenie Nájomcu

* 1. Nájomca je povinný mať počas celej Doby nájmu na svoje náklady uzavretú poistnú zmluvu, ktorej predmetom je poistenie zodpovednosti za škodu spôsobenú Nájomcom, a to v nasledujúcom rozsahu:
     1. pri prevádzke zdravotníckeho zariadenia v Predmete nájmu voči Prenajímateľovi, prijímateľom zdravotnej starostlivosti a tretím osobám - poistná suma minimálne 5 000 000,- EUR (slovom: päť miliónov eur);
     2. pri škode vzniknutej poškodením, zničením, stratou alebo odcudzením Predmetu nájmu - poistná suma minimálne 1 000 000 EUR (slovom: jeden milión eur).
  2. Nájomca je povinný na výzvu Prenajímateľa predložiť Prenajímateľovi potvrdenie o zaplatení poistného za príslušné obdobie a predložiť Prenajímateľovi príslušnú poistnú zmluvu, a to vždy v lehote určenej Prenajímateľom, nie kratšej než 15 dní.

# NFP, PLán obnovy, Dotácie

* 1. Nájomca vyhlasuje, že:
     1. si je vedomý skutočnosti, že jednotlivé NsP na základe zmlúv uzavretých s príslušnými orgánmi verejnej moci čerpajú alebo čerpali NFP a prostriedky z Plánu obnovy;
     2. so zmluvami označenými v čl. 17.1.1 Zmluvy sa pred uzavretím Zmluvy riadne oboznámil;
     3. si je vedomý skutočnosti, že prevod práv a povinností prijímateľa NFP / prostriedkov z Plánu obnovy a nakladanie s majetkom nadobudnutým z NFP / prostriedkov z Plánu obnovy podlieha podmienkam uvedeným v zmluvách označených v čl. 17.1.1 Zmluvy.
  2. Nájomca sa zaväzuje, že poskytne Prenajímateľovi všetku súčinnosť, ktorú možno od Nájomcu spravodlivo požadovať k tomu, aby boli dodržané podmienky zmlúv označených v čl. 17.1.1 Zmluvy a aby boli získané všetky potrebné súhlasy poskytovateľa NFP / prostriedkov z Plánu obnovy.
  3. Pre prípad, že čerpanie NFP a/alebo prostriedkov z Plánu obnovy bude objektívne brániť v plnení tejto Zmluvy alebo akejkoľvek jej časti, Zmluvné strany sa zaväzujú, že budú v dobrej viere rokovať o zmene Zmluvy (napr. zmene vymedzenia Predmetu nájmu) a usporiadaní práv a povinností Zmluvných strán vrátane usporiadania finančných nárokov tak, aby bolo vyhovené podmienkam čerpania NFP / prostriedkov z Plánu obnovy a zároveň boli chránené záujmy oboch Zmluvných strán.
  4. Prenajímateľ sa zaväzuje, že ak sa počas Doby nájmu objaví vhodný dotačný program, využiteľný pre NsP alebo pre Nájomcu vo vzťahu k Predmetu nájmu poskytne Nájomcovi všetku súčinnosť, ktorú možno od Prenajímateľa spravodlivo požadovať k tomu, aby Nájomca mohol dotačný program pre NsP, resp. vo vzťahu k Predmetu nájmu využiť a čerpať z neho prostriedky.
  5. Nájomca sa zaväzuje, že ak sa počas Doby manažérskeho riadenia alebo počas Doby nájmu objaví vhodný dotačný program, poskytne Prenajímateľovi všetku súčinnosť a vykoná potrebné kroky, ktoré možno od neho spravodlivo požadovať k tomu, aby mohol dotačný program využiť a čerpať z neho prostriedky, ak ho Prenajímateľ požiada, aby sa zapojil do konkrétneho dotačného programu,

# banková záruka

* 1. Manažérska skupina (Nájomca) sa zaväzuje predložiť TSK v lehote šesťdesiat (60) dní od nadobudnutia účinnosti Zmluvy bankovú záruku, ktorá musí spĺňať nasledujúce požiadavky:
     1. musí byť vystavená v mene EUR, v slovenskom alebo českom jazyku, bankou so sídlom v Slovenskej republike alebo pobočkou zahraničnej banky v Slovenskej republike a musí sa riadiť ustanoveniami § 313 a nasl. Obchodného zákonníka;
     2. znenie záručnej listiny musí byť vopred odsúhlasené TSK;
     3. musí byť vystavená na sumu minimálne 5 000 000 EUR (slovom: päť miliónov eur);
     4. musí byť vystavená s platnosťou minimálne 5 rokov. V prípade, že zmluvný vzťah založený touto zmluvu trvá, je Manažérska skupina (Nájomca) povinná najmenej 30 dní pred uplynutí platnosti bankovej záruky predložiť novú bankovú záruku v súlade s ustanovenia tohto článku Zmluvy s prihliadnutím na ustanovenia bodu 18.2 Zmluvy;
     5. musí obsahovať vyhlásenie banky, že uspokojí TSK a NsP do výšky sumy podľa obsahu záručnej listiny, ak Manažérska skupina poruší ktorýkoľvek svoj záväzok zo zmluvného vzťahu založeného Zmluvou;
     6. musí byť vystavená ako neodvolateľná, bezpodmienečná a vyplatiteľná na prvé požiadanie, bez námietok a bez skúmania dôvodov požadovaného čerpania.
  2. Ak sa stane zrejmým, že platnosť bankovej záruky skončí pred uplynutím Zmluvou vyžadovanej doby platnosti bankovej záruky, Manažérska skupina zabezpečí predĺženie jej platnosti tak, aby bola dodržaná stanovená doba platnosti, a to podľa stavu známeho v čase predlžovania platnosti bankovej záruky. Manažérska skupina je povinná predĺžiť platnosť bankovej záruky v prípade potreby aj opakovane. K predĺženiu bankovej záruky musí dôjsť vždy aspoň pätnásť (15) dní pred uplynutím doby jej platnosti. Pod predĺžením platnosti bankovej záruky sa rozumie predloženie novej bankovej záruky alebo dodatku k bankovej záruke TSK.
  3. TSK/NsP vznikne právo čerpať z bankovej záruky, ak Manažérska skupina poruší ktorýkoľvek svoj záväzok zo zmluvného vzťahu založeného Zmluvou, a to na uspokojenie akýchkoľvek a všetkých pohľadávok TSK/NsP vyplývajúcich zo Zmluvy alebo jej porušenia, vrátane nárokov, ktoré vzniknú v dôsledku nedosiahnutia Cieľov manažérskej činnosti.
  4. V prípade čerpania z bankovej záruky bude Manažérska skupina povinná bez zbytočného odkladu obnoviť sumu bankovej záruky do plnej výšky v zmysle čl. 18.1.3 Zmluvy, a to najneskôr do desiatich (10) dní odo dňa doručenia výzvy TSK na jej obnovenie. Povinnosť Manažérskej skupiny podľa predchádzajúcej vety sa bude považovať za splnenú dňom predloženia novej (aktualizovanej) bankovej záruky TSK.
  5. Akékoľvek a všetky náklady spojené s vystavením bankovej záruky znáša Manažérska skupina.
  6. Manažérska skupina (Nájomca) je oprávnená nahradiť bankovú záruku predloženú podľa ustanovení tohto článku Zmluvy ručiteľským vyhlásením osoby právnickej osoby schválenej Prenajímateľom (predpokladateľne najmä spriaznenej osoby/materskej spoločnosti Manažérskej skupiny) podľa ustanovení § 313 a nasl. Obchodného zákonníka v znení schválenom Prenajímateľom. Ak Manažérska skupina nepredloží bankovú záruku v lehote podľa bodu 18.1 je oprávnená predložiť ručiteľské vyhlásenie podľa tohto bodu Zmluvy.
  7. Ak dôjde k prevodu práv a povinností zo Zmluvy v súlade s čl. 25 je Manažérska skupina (Nájomca) povinná predložiť zmenené (aktualizované) ručiteľské vyhlásenie alebo dodatok k bankovej záruke zohľadňujúce zmenu v subjekte Zmluvy (zmenu dlžníka uvedeného v ručiteľskom vyhlásení alebo bankovej záruke).

# MLČANLIVOSŤ A OCHRANA DÔVERNÝCH INFORMÁCIÍ

* 1. Akékoľvek informácie, ktoré si Zmluvné strany navzájom poskytli alebo poskytnú počas OVS alebo pri plnení Zmluvy a ktoré nie sú verejne prístupné, sa považujú za dôverné (ďalej len ako „***Dôverné informácie***“).
  2. Bez ohľadu na ustanovenie predchádzajúceho článku nie sú Dôvernými informáciami také informácie, ktoré:
     1. sú alebo sa stanú verejne dostupnými inak ako porušením povinností podľa Zmluvy; alebo
     2. boli pred uzavretím Zmluvy známe prijímajúcej Zmluvnej strane bez akejkoľvek povinnosti zachovávať ich dôvernosť; alebo
     3. prijímajúca Zmluvná strana získala od tretej osoby, ktorá je oprávnená šíriť tieto informácie.
  3. Dôverné informácie je prijímajúca Zmluvná strana oprávnená sprístupniť svojim štatutárom a svojim zamestnancom a zástupcom zapojeným do spolupráce, ktorá je predmetom Zmluvy, pričom tieto osoby musia byť viazané povinnosťou mlčanlivosti vyplývajúcou im z právnych predpisov alebo z osobitných dohôd o mlčanlivosti minimálne v rozsahu povinnosti mlčanlivosti vyplývajúcej zo Zmluvy.
  4. Zmluvné strany sa zaväzujú že:
     1. budú zachovávať mlčanlivosť o Dôverných informáciách;
     2. budú používať Dôverné informácie len v súvislosti s plnením Zmluvy;
     3. nepoužijú/nezneužijú Dôverné informácie, a to priamo alebo nepriamo, spôsobom, ktorý by poškodzoval poskytujúcu Zmluvnú stranu;
     4. budú chrániť Dôverné informácie a prijímať všetky potrebné opatrenia na ich ochranu, najmä, nie však výlučne:
        1. budú nakladať s akýmikoľvek nosičmi, na ktorých sa nachádzajú Dôverné informácie, s osobitnou starostlivosťou;

* + - 1. nebudú vyhotovovať rozmnoženiny a kópie Dôverných informácií, okrem prípadov potrebných na plnenie Zmluvy;
    1. budú sa navzájom informovať o porušení povinnosti mlčanlivosti alebo ochrany Dôverných informácií a o vykonaných opatreniach na odstránenie následkov porušenia tejto povinnosti, a to bez zbytočného odkladu po tom, čo sa o porušení dozvedia;
    2. odstránia, resp. v maximálnej možnej miere minimalizujú následky porušenia povinnosti mlčanlivosti alebo ochrany Dôverných informácií, a to bez zbytočného odkladu po tom, čo sa o porušení dozvedia.
  1. Povinnosť zachovávať mlčanlivosť o Dôverných informáciách a chrániť Dôverné informácie trvá aj po zániku Zmluvy.
  2. Bez ohľadu na predchádzajúce ustanovenia je prijímajúca Zmluvná strana oprávnená poskytnúť Dôverné informácie, ak tieto informácie požaduje v súlade s platnými právnymi predpismi štátny orgán, súd, rozhodca alebo rozhodcovský súd, alebo ak je ich sprístupnenie vyžadované platnou právnou úpravou. Prijímajúca Zmluvná strana je pred takýmto sprístupnením Dôverných informácií povinná (i) informovať poskytujúcu Zmluvnú stranu o detailoch nariadeného alebo požadovaného poskytnutia Dôverných informácií, ak to právne predpisy a okolnosti, za ktorých sa sprístupnenie Dôverných informácií uskutočňuje, pripúšťajú, (ii) poskytnúť poskytujúcej Zmluvnej strane na základe jej žiadosti potrebnú súčinnosť pri obrane a limitácii rozsahu takéhoto sprístupnenia a (iii) sprístupniť Dôverné informácie výlučne v nariadenom / požadovanom rozsahu.

# KOMUNikácia

* 1. Písomnosti doručované v súvislosti so Zmluvou musia byť doručené adresátovi na korešpondenčnú adresu alebo e-mailovú adresu uvedenú nižšie:

**TSK:**

Korešpondenčná adresa: [•]

E-mailová adresa: [•]

**NsP Myjava:**

Korešpondenčná adresa: [•]

E-mailová adresa: [•]

**NsP Považská Bystrica:**

Korešpondenčná adresa: [•]

E-mailová adresa: [•]

**NsP Prievidza:**

Korešpondenčná adresa: [•]

E-mailová adresa: [•]

**Manažérska skupina:**

Korešpondenčná adresa: [•]

E-mailová adresa: [•]

* 1. Písomnosť sa považuje za doručenú:
     1. dňom prevzatia písomnosti adresátom; alebo
     2. dňom, kedy adresát odmietne prevziať písomnosť doručovanú v súlade so Zmluvou, alebo keď adresát neposkytne požadovanú súčinnosť pre riadne doručenie písomnosti; alebo
     3. dňom, keď dôjde k pokusu o doručenie v súlade so Zmluvou a doručenie bude zmarené z dôvodov na strane adresáta (napríklad adresa neexistuje alebo adresát je neznámy na tejto adrese).
  2. E-mailová správa sa považuje za doručenú dňom prijatia do e-mailovej schránky adresáta, ak je prijatá do 15:00 hod. príslušného pracovného dňa, inak sa považuje za doručenú až nasledujúci pracovný deň.
  3. Zmluvné strany sa dohodli, že e-mailom možno doručiť bežné oznámenie, bežnú žiadosť alebo bežnú informáciu v súvislosti so Zmluvou. Pre predídenie akýmkoľvek pochybnostiam sa stanovuje, že žiadne oznámenie týkajúce sa porušenia Zmluvy, výzva na plnenie akejkoľvek povinnosti alebo odstúpenie od Zmluvy sa nepovažujú za bežné.

# Sankcie

* 1. Ak Manažérska skupina poruší svoju povinnosť zabezpečiť vykonanie všetkých úkonov potrebných k zapojeniu NsP do procesu Oddlženia v maximálnom možnom rozsahu, a to v každej etape Oddlženia, je povinná zaplatiť TSK zmluvnú pokutu vo výške (500 000) EUR , a to do desiatich (10) dní odo dňa, keď ju TSK na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  2. Ak Manažérska skupina poruší svoju povinnosť vynaložiť všetko primerané úsilie pre zabezpečenie rozsahu Garantovanej starostlivosti, je povinná zaplatiť TSK zmluvnú pokutu vo výške (10 000) EUR, a to do desiatich (10) dní odo dňa, keď ju TSK na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne
  3. Ak Manažérska skupina poruší svoju povinnosť zabezpečiť Finančné vyrovnanie v súlade s čl. 11.9 Zmluvy, je povinná zaplatiť TSK zmluvnú pokutu vo výške zodpovedajúcej sume akýchkoľvek a všetkých vymáhateľných finančných záväzkov NsP, ktoré budú existovať k okamihu zrušenia NsP, a to do desiatich (10) dní odo dňa, keď ju TSK na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  4. Ak sa Nájomca dostane do omeškania s úhradou Nájomného (Fixnej časti Nájomného alebo Zvyšnej časti Nájomného), je povinný zaplatiť Prenajímateľovi zmluvnú pokutu vo výške 0,1 % z dlžnej sumy za každý aj začatý deň omeškania, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  5. Ak Nájomca poruší svoju povinnosť užívať Predmet nájmu v súlade s dojednaným účelom nájmu, je povinný zaplatiť Prenajímateľovi zmluvnú pokutu vo výške (500) EUR za každý aj začatý deň porušenia povinnosti, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  6. Ak Nájomca poruší svoju povinnosť vynaložiť všetko primerané úsilie pre zabezpečenie rozsahu Garantovanej starostlivosti, je povinný zaplatiť Prenajímateľovi zmluvnú pokutu vo výške (10 000) EUR, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  7. Ak Nájomca poruší svoju povinnosť vo vlastnom mene a na vlastné náklady zabezpečiť zariadenie Predmetu nájmu zdravotníckym vybavením, strojmi, prístrojmi, nábytkom a iným vybavením alebo zabezpečiť nákup, výmenu a obnovu spotrebného materiálu v rozsahu potrebnom na zabezpečenie riadneho poskytovania zdravotnej starostlivosti, je povinný zaplatiť Prenajímateľovi zmluvnú pokutu vo výške (2000) EUR za každý aj začatý mesiac porušenia povinnosti, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  8. Ak Nájomca poruší ktorúkoľvek svoju povinnosť podľa čl. 13.1.10 alebo 13.1.11 Zmluvy (plnenie Plánu opráv a investícií), je povinný zaplatiť Prenajímateľovi zmluvnú pokutu vo výške (6000) EUR za každý aj začatý kalendárny mesiac porušenia povinnosti a za každý prípad jednotlivo, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  9. Ak Nájomca poruší svoju povinnosť podľa čl. 13.1.16 Zmluvy (plnenie Plánu rozvoja), je povinný zaplatiť Prenajímateľovi zmluvnú pokutu vo výške (500) EUR za každý aj začatý kalendárny polrok porušenia povinnosti, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  10. Ak Nájomca poruší svoju povinnosť podľa čl. 13.1.25 Zmluvy (plnenie Investičného plánu), je povinný zaplatiť Prenajímateľovi zmluvnú pokutu vo výške (1000) EUR za každý aj začatý kalendárny polrok porušenia povinnosti a za každý prípad jednotlivo, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  11. Ak Nájomca poruší svoju povinnosť preukázať Prenajímateľovi plnenie svojich záväzkov alebo povinnosť umožniť Prenajímateľovi a ním určeným osobám vstup do Predmetu nájmu za účelom kontroly a revízie stavu Predmetu nájmu a za účelom kontroly plnenia povinností podľa Zmluvy, je povinný zaplatiť Prenajímateľovi zmluvnú pokutu vo výške (100) EUR za každý aj začatý deň porušenia povinnosti a za každý prípad jednotlivo, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  12. Ak Nájomca odovzdá akúkoľvek časť Predmetu nájmu do podnájmu v rozpore s podmienkami Zmluvy, je povinný zaplatiť Prenajímateľovi zmluvnú pokutu vo výške (700) EUR za každý aj začatý deň porušenia povinnosti, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  13. Ak Nájomca poruší ktorúkoľvek svoju povinnosť podľa čl. 16.1 Zmluvy (*Poistenie Nájomcu*), je povinný zaplatiť Prenajímateľovi zmluvnú pokutu vo výške (500) EUR za každý aj začatý deň porušenia povinnosti a za každý prípad jednotlivo, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  14. Ak Nájomca poruší ktorúkoľvek svoju povinnosť podľa čl. 18.1 alebo čl. 18.6 alebo čl 18.7 Zmluvy je povinný zaplatiť Prenajímateľovi zmluvnú pokutu vo výške (200) EUR za každý aj začatý deň porušenia povinnosti, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  15. Ak Nájomca ku dňu ukončenia Nájmu neodovzdá Predmet nájmu Prenajímateľovi v súlade s podmienkami Zmluvy, je povinný zaplatiť Prenajímateľovi zmluvnú pokutu vo výške (1500) EUR za každý aj začatý deň omeškania, a to do desiatich (10) dní odo dňa, keď ho Prenajímateľ na jej zaplatenie vyzve; nárok na náhradu škody ani jeho výška tým nie sú dotknuté. Zmluvnú pokutu je Prenajímateľ oprávnený uplatniť za porušenie povinnosti vo vzťahu ku každej NsP samostatne.
  16. Prenajímateľ je oprávnený zmluvnú pokutu, na zaplatenie ktorej mu vznikol nárok čiastočne alebo úplne odpustiť alebo rozhodnúť o jej čiastočnom alebo úplnom nevymáhaní.
  17. Pred uplatnením nároku na akúkoľvek zmluvnú pokutu podľa tejto Zmluvy je Prenajímateľ povinný vyzvať Nájomcu, aby odstránil porušenie povinnosti zabezpečenej zmluvnou pokutou alebo aby napravil takto vzniknutý vadný stav, a to v primeranej lehote, ktorá nebude kratšia ako 20 dní od doručenia výzvy Prenajímateľa Nájomcovi. V prípade, že v lehote podľa predchádzajúcej vety dôjde k odstráneniu porušenia povinnosti, resp. k náprave vadného stavu, nárok Prenajímateľa na zmluvnú pokutu nevznikne, a ak už vznikol, zanikne. Na realizáciu opatrení smerujúcich k odstráneniu porušenia povinnosti zabezpečenej zmluvnou pokutou, resp. k náprave vadného stavu, je Prenajímateľ povinný poskytnúť Nájomcovi primeranú súčinnosť.
  18. Zmluvné strany si potvrdzujú, že výšky zmluvný pokút považujú za primerané, a to osobitne vzhľadom na predmet a účel zmluvy, verejno- spoločenský význam jej riadneho plnenia, ako aj význam zabezpečovaných povinností pre dosiahnutie účelu sledovaného Zmluvou.

# trvanie a zánik zmluvy

* 1. Zmluva nadobúda platnosť dňom jej podpisu všetkými Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ak účinnosť Zmluvy nie je podmienená udelením súhlasu a/alebo schválenia orgánu verejnej moci.
  2. Zmluva sa uzatvára na dobu určitú, a to na dobu do uplynutia Doby manažérskeho riadenia a Doby nájmu. Prenajímateľ a/alebo Nájomca je oprávnený najskôr 14 mesiacov pred uplynutím Doby nájmu a najneskôr 10 mesiacov pred uplynutím Doby nájmu písomne oznámiť druhej Zmluvnej strane uplatnenie opcie na predĺženie Doby nájmu; v uvedenom prípade sa Doba nájmu predĺži o dobu desiatich (10) rokov.
  3. Zmluva zanikne:
     1. uplynutím doby, na ktorú bola uzavretá;
     2. na základe písomnej dohody Zmluvných strán, ku dňu v nej uvedenému;
     3. písomným odstúpením od Zmluvy;
     4. spôsobom uvedeným v čl. 11.2 Zmluvy alebo čl. 11.6 Zmluvy.
  4. Zmluvná strana môže odstúpiť od Zmluvy iba z dôvodov výslovne uvedených v Zmluve. Odstúpenie Zmluvnej strany od Zmluvy z akéhokoľvek dôvodu upraveného právnymi predpismi je vylúčené v maximálnom rozsahu, ktorý pripúšťa platné právo.
  5. TSK (Prenajímateľ) je oprávnený odstúpiť od Zmluvy, ak:
     1. sa ktorékoľvek vyhlásenie podľa čl. 3.1.12 a 3.1.13 Zmluvy ukáže ako nepravdivé alebo sa stane nepravdivým;
     2. Manažérska skupina poruší svoju povinnosť zabezpečiť vykonanie všetkých úkonov potrebných k zapojeniu NsP do procesu Oddlženia v maximálnom možnom rozsahu, a to v každej etape Oddlženia;
     3. Manažérska skupina poruší povinnosť navrhnúť nového Experta v súlade s čl. 6.5 Zmluvy a nezjedná nápravu ani v dodatočnej lehote poskytnutej jej zo strany TSK, nie kratšej než (45) dní;
     4. Manažérska skupina poruší ktorúkoľvek inú povinnosť týkajúcu sa poskytovania Služieb manažérskeho riadenia a nezjedná nápravu ani v dodatočnej lehote poskytnutej jej zo strany TSK, nie kratšej než (30) dní, a to opakovane, najmenej päťkrát (pričom nemusí ísť o porušenie rovnakej povinnosti);
     5. Manažérska zaťaží Predmet nájmu dlhmi alebo právami tretích osôb v rozpore so Zmluvou alebo Internými predpismi a nezjedná nápravu ani v dodatočnej lehote poskytnutej mu zo strany Prenajímateľa, nie kratšej než (140) dní;
     6. Manažérska skupina nesplní Ciele manažérskej činnosti určené v súlade s Prílohou č. 7 v dvoch pod sebe nasledujúcich (sledovaných) obdobiach;
     7. Manažérska skupina poruší ktorúkoľvek povinnosť podľa čl. 11.8 Zmluvy alebo podľa čl. 11.9 Zmluvy alebo podľa čl. 11.10 Zmluvy alebo ktorúkoľvek povinnosť z dohody týkajúcej sa Finančného vyrovnania, ak bude uzatvorená alebo poruší povinnosť podľa čl. 11.12 Zmluvy a nezjedná nápravu ani v dodatočnej lehote poskytnutej jej zo strany TSK, nie kratšej než (45) dní
     8. Nájomca bude v omeškaní s úhradou Nájomného dlhšie než tridsať (30) dní;
     9. Nájomca poruší svoju povinnosť užívať Predmet nájmu v súlade s dojednaným účelom nájmu a nápravu nezjedná ani v dodatočnej lehote poskytnutej mu zo strany Prenajímateľa, nie kratšej než (45) dní;
     10. Nájomca odovzdá akúkoľvek časť Predmetu nájmu do podnájmu v rozpore s podmienkami Zmluvy a nezjedná nápravu ani v dodatočnej lehote poskytnutej mu zo strany Prenajímateľa, nie kratšej než (45) dní;
     11. Nájomca zaťaží Predmet nájmu dlhmi alebo právami tretích osôb v rozpore so Zmluvou a nezjedná nápravu ani v dodatočnej lehote poskytnutej mu zo strany Prenajímateľa, nie kratšej než (140) dní;
     12. sa plnenie Zmluvy ukáže ako odporujúce podmienkam čerpania NFP / prostriedkov z Plánu obnovy a (i) nápravu nebude možné dosiahnuť zmenou Zmluvy alebo (ii) Zmluvné strany nedosiahnu dohodu o zmene Zmluvy v lehote (5) mesiacov odo dňa realizácie výzvy Prenajímateľa na rokovanie o zmene Zmluvy;
     13. Nájomca poruší ktorúkoľvek svoju povinnosť podľa čl. 18.1 alebo 18.6 alebo 18.7 Zmluvy a nezjedná nápravu ani v dodatočnej lehote poskytnutej mu zo strany Prenajímateľa, nie kratšej než (90) dní;
     14. Nájomca poruší ktorúkoľvek inú povinnosť týkajúcu sa plnenia jeho zmluvných povinností a nezjedná nápravu ani v dodatočnej lehote poskytnutej jej zo strany TSK, nie kratšej než (90) dní, a to opakovane, najmenej päťkrát (pričom nemusí ísť o porušenie rovnakej povinnosti);
  6. Manažérska skupina je oprávnená odstúpiť od Zmluvy, ak:
     1. sa ktorékoľvek vyhlásenie podľa čl. 2.1 Zmluvy ukáže ako nepravdivé alebo sa stane nepravdivým;
     2. TSK a/alebo NsP bráni Manažérskej skupine v riadnom poskytovaní Služieb manažérskeho riadenia alebo plnení Cieľov manažérskej činnosti alebo neposkytuje Manažérskej skupine súčinnosť potrebnú na riadne poskytovanie Služieb manažérskeho riadenia a plnenie Cieľov manažérskej činnosti a ak nezjedná nápravu ani v dodatočnej lehote poskytnutej zo strany Manažérskej skupiny, nie kratšej než (60) dní.
  7. Odstúpením od Zmluvy Zmluva zaniká:
     1. ak dôjde k odstúpeniu od Zmluvy počas Doby manažérskeho riadenia: okamihom určeným v oznámení o odstúpení od Zmluvy, nie však skôr, než bude oznámenie o odstúpení od Zmluvy doručené ostatným Zmluvným stranám;
     2. ak dôjde k odstúpeniu od Zmluvy počas Doby nájmu:
        1. ak dôjde k odstúpeniu od Zmluvy zo strany Prenajímateľa: okamihom určeným v oznámení o odstúpení od Zmluvy, nie však skôr, než bude oznámenie o odstúpení od Zmluvy doručené Nájomcovi, najneskôr uplynutím šiestich (6) mesiacov od doručenia oznámenia o odstúpení od Zmluvy Nájomcovi;
        2. ak dôjde k odstúpeniu od Zmluvy zo strany Nájomcu: okamihom určeným v oznámení o odstúpení od Zmluvy, nie však skôr ako pred uplynutím dvoch (2) mesiacov od doručenia oznámenia o odstúpení od Zmluvy Prenajímateľovi, najneskôr uplynutím šiestich (6) mesiacov od doručenia oznámenia o odstúpení od Zmluvy Prenajímateľovi.

Aplikácia ustanovení § 349 Obchodného zákonníka sa vylučuje.

* 1. Odstúpením od Zmluvy alebo ukončením Zmluvy akýmkoľvek iným spôsobom zanikajú všetky práva a povinnosti Zmluvných strán vyplývajúce zo Zmluvy, okrem nárokov na zmluvné alebo zákonné sankcie a okrem tých práv a povinností, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.
  2. Ak dôjde k ukončeniu Zmluvy akýmkoľvek spôsobom, Zmluvné strany sa vysporiadajú v súlade s pravidlami uvedenými v prílohe č. 11 Zmluvy.
  3. Ku dňu ukončenia nájmu je Nájomca povinný odovzdať Prenajímateľovi Predmet nájmu v stave, v akom ho Nájomca prevzal, s prihliadnutím na bežné opotrebenie s ohľadom na vek Predmetu nájmu, trvanie a spôsob užívania Predmetu nájmu, vykonané opravy a technické zhodnotenie Predmetu nájmu.
  4. Prenajímateľ sa zaväzuje zabezpečiť na svojej strane spôsobilosť na takéto prevzatie, a to najmä tým, že on alebo ním určená tretia osoba bude disponovať príslušným povolením na prevádzku zdravotníckeho zariadenia.
  5. Zmluvné strany sa môžu dohodnúť, že skutočné odovzdanie Predmetu nájmu sa uskutoční v iný deň ako v deň ukončenia nájmu.
  6. Odovzdanie Predmetu nájmu bude spočívať najmä v tom, že Nájomca:
     1. odstráni z Predmetu nájmu všetky svoje veci; ak tak neurobí, Prenajímateľ je oprávnený uskladniť tieto veci v ním určenom sklade na náklady Nájomcu a bezodkladne o tom Nájomcu informovať;
     2. odovzdá Prenajímateľovi všetky kľúče od Predmetu nájmu;
     3. odovzdá Prenajímateľovi a/alebo inému oprávnenému subjektu agendu súvisiacu s prijímateľmi zdravotnej starostlivosti v rozsahu stanovenom právnymi predpismi;
     4. vykoná za prítomnosti zástupcu Prenajímateľa celkovú inventarizáciu a fyzické odovzdanie Predmetu nájmu;
     5. preukáže Prenajímateľovi, že podal návrh na zrušenie zápisu sídla Nájomcu v Predmetu nájmu (ak bude mať Nájomca sídlo umiestnené v Predmete nájmu);
     6. vykoná všetky potrebné právne úkony v súlade so Zákonníkom práce a ostatnými všeobecne záväznými právnymi predpismi v oblasti pracovného práva v spojitosti s prevodom činnosti prevádzky zdravotníckeho zariadenia z Nájomcu na Prenajímateľa alebo subjekty určené Prenajímateľom a s tým súvisiacim prechodom práv a povinností z pracovnoprávnych vzťahov k dotknutým zamestnancom vrátane:

1. vyrovnania všetkých záväzkov z pracovnoprávnych vzťahov vzniknutých do ukončenia Zmluvy; na účely vylúčenia pochybností sa uvádza, že za záväzky z pracovnoprávnych vzťahov sa na účely tohto ustanovenia považuje aj platenie sociálneho a zdravotného poistenia a všetkých daňových odvodov týkajúcich sa prechádzajúcich zamestnancov;
2. poskytnutia údajov o prechádzajúcich zamestnancoch a podmienkach ich zamestnania v rozsahu dovolenom právnymi predpismi;
3. včasného písomného informovania zástupcov zamestnancov (resp. priamo jednotlivých prechádzajúcich zamestnancov, ak u Nájomcu nepôsobia zástupcovia zamestnancov) o prechode, dátume prechodu, jeho dôvodoch, pracovnoprávnych, ekonomických a sociálnych dôsledkoch prechodu na zamestnancov a plánovaných opatreniach prechodu vzťahujúcich sa na zamestnancov;
4. včasného prerokovania opatrení so zástupcami zamestnancov.

* 1. Odovzdanie Predmetu nájmu sa uskutoční protokolárne na základe písomného odovzdávacieho protokolu podpísaného oboma Zmluvnými stranami, ktorý bude obsahovať opis stavu, zistené nedostatky a škody vrátane uvedenia termínu ich odstránenia. Ak niektorá zo zmluvných strán neposkytne požadovanú súčinnosť (napr. odmietne podpísať odovzdávací protokol), nebráni to prevzatiu, resp. odovzdaniu druhou zmluvnou stranou, ktorá je v takom prípade oprávnená aj jednostranne prevziať/odovzdať Predmet nájmu, a to tak, že za účasti 2 svedkov vypracuje odovzdávací protokol a zašle ho druhej zmluvnej strane na vedomie.
  2. Pre prípad zániku Zmluvy odstúpením od Zmluvy počas Doby nájmu sa Nájomca zaväzuje, že po odstúpení od Zmluvy (t. j. bezodkladne po doručení oznámenia o odstúpení od Zmluvy) ktoroukoľvek Zmluvnou stranou bude Prenajímateľovi poskytovať primeranú súčinnosť, ktorú možno od Nájomcu spravodlivo požadovať k tomu, aby ku dňu zániku Zmluvy bolo možné odovzdať Predmet nájmu Prenajímateľovi v súlade s podmienkami Zmluvy a aby v dôsledku odstúpenia od Zmluvy nedošlo k prerušeniu ani obmedzeniu prevádzky zariadení zdravotnej starostlivosti, vrátane poskytnutia súčinnosti k tomu, aby Prenajímateľ alebo ním určená tretia osoba získali všetky potrebné súhlasy a povolenia na prevzatie prevádzky zariadení zdravotnej starostlivosti. Nájomca poskytne Prenajímateľovi požadovanú súčinnosť vždy v lehote určenej Prenajímateľom, nie kratšej než (10) dní.
  3. Ustanovenia predchádzajúceho článku Zmluvy sa uplatnia aj v prípade zániku Zmluvy akýmkoľvek iným spôsobom než odstúpením od Zmluvy, pričom v prípade zániku Zmluvy uplynutím doby, na ktorú bola Zmluva uzavretá, sa Nájomca zaväzuje poskytovať Prenajímateľovi súčinnosť v súlade s predchádzajúcim článkom Zmluvy minimálne v období stopäťdesiatich (150) dní pred uplynutím doby, na ktorú bola Zmluva uzavretá, a v prípade zániku Zmluvy iným spôsobom je Nájomca povinný poskytnúť takúto súčinnosť bez zbytočného odkladu.

# ROZHODNÉ PRÁVO A ROZHODOVANIE SPOROV

* 1. Zmluva sa uzatvára a bude sa riadiť a vykladať v súlade s platným právnym poriadkom Slovenskej republiky.
  2. Akékoľvek a všetky prípadné spory, nezrovnalosti alebo nároky vzniknuté na základe Zmluvy alebo v súvislosti s ňou vrátane sporov o jej porušenie, ukončenie, platnosť alebo výklad budú rozhodované pred vecne a miestne príslušnými všeobecnými súdmi Slovenskej republiky.

# Subdodávatelia

* 1. Manažérska skupina je oprávnená plniť svoje záväzky zo Zmluvy prostredníctvom subdodávateľov. Ak Manažérska skupina plní svoj záväzok pomocou subdodávateľa, zodpovedá tak, akoby záväzok plnila sama.
  2. Manažérska skupina je povinná vopred oznámiť TSK, že určitú časť Zmluvy bude plniť prostredníctvom subdodávateľa, a to vrátane uvedenia údajov o subdodávateľovi; uvedené sa nevzťahuje na subdodávateľov, prostredníctvom ktorých bude Manažérska skupina plniť Plán opráv a investícií alebo Investičný plán, ani na subdodávateľov, ktorí tvoria s Manažérskou skupinou koncern (skupina/spriaznené osoby Manažérskej skupiny).
  3. Manažérska skupina nie je oprávnená plniť svoje záväzky zo Zmluvy prostredníctvom subdodávateľa, ktorý má povinnosť zapisovať sa do RPVS a nie je zapísaný v RPVS.

# prevod práv a povinností zo zmluvy

* 1. Manažérska skupina, ktorá bola v OVS úspešným uchádzačom, je oprávnená previesť práva a povinnosti zo Zmluvy na SPV, a to za nasledujúcich podmienok:
     1. SPV bude ovládaná výlučne Manažérskou skupinou, prípadne bude ovládaná tou istou ovládajúcou osobou ako Manažérska skupina;
     2. Manažérska skupina preukáže TSK, že SPV spĺňa podmienky účasti týkajúce sa osobného postavenia vymedzené v Podmienkach;
     3. Manažérska skupina preukáže TSK, že pri plnení predmetu Zmluvy bude SPV využívať kapacity Manažérskej skupiny, prostredníctvom ktorých Manažérska skupina v OVS preukazovala splnenie podmienok účasti týkajúcich sa finančného a ekonomického postavenia a technickej a odbornej spôsobilosti; uvedenú skutočnosť Manažérska skupina preukáže písomnou zmluvou, z ktorej bude vyplývať záväzok príslušnej osoby poskytnúť kapacity počas celého trvania Zmluvy;
     4. zámer previesť práva a povinnosti zo Zmluvy na SPV oznámi Manažérska skupina TSK najneskôr vo výzve na odovzdanie Predmetu nájmu do nájmu uskutočnenej v súlade s čl. 11.3 Zmluvy, pričom k prevodu práv a povinností Manažérskej skupiny na SPV musí dôjsť ešte pred odovzdaním Predmetu nájmu do nájmu v súlade so Zmluvou.
  2. Pre predídenie akýmkoľvek pochybnostiam sa stanovuje, že práva a povinnosti zo Zmluvy je Manažérska skupina oprávnená previesť aj na viacero SPV (maximálne tri), a to tak, aby plnenie predmetu Zmluvy bolo vo vzťahu k jednotlivým NsP zabezpečené rôznymi SPV.
  3. Ak Manažérska skupina oznámi TSK zámer previesť práva a povinnosti zo Zmluvy na SPV a preukáže TSK splnenie podmienok uvedených v tomto čl. 25 Zmluvy, TSK vznikne povinnosť predložiť Manažérskej skupine v lehote tridsiatich (30) dní od preukázania splnenia podmienok uvedených v tomto čl. 25 Zmluvy návrh dodatku k Zmluve, ktorého predmetom bude prevod práv a povinností Manažérskej skupiny zo Zmluvy na Manažérskou skupinou určenú/určené SPV.

# koordinačná komisia

* 1. Zmluvné strany sa dohodli na vytvorení Koordinačnej komisie. Koordinačná komisia bude mať deväť (9) členov a pozostávať z piatich (5) zástupcov TSK, jedného (1) zástupcu každej NsP, pričom zástupcom každej NsP bude vždy jej riaditeľ a jedného (1) zástupcu Manažérskej skupiny. Každá Zmluvná strana je povinná oznámiť ostatným Zmluvným stranám ňou nominovaných členov Koordinačnej komisie a ich kontaktné údaje (vrátane e-mailovej adresy) v lehote päť (5) dní od nadobudnutia účinnosti Zmluvy. Členovia Koordinačnej komisie si následne, v lehote desať (10) dní od nadobudnutia účinnosti Zmluvy, zvolia spomedzi seba predsedu Koordinačnej komisie. Na hlasovanie o predsedovi Koordinačnej komisie sa primerane uplatní čl. 26.7 Zmluvy.

Po začatí nájmu zanikne funkcia člena Koordinačnej komisie všetkým členom nominovaným každou NsP a Koordinačná komisia bude mať deväť (9) členov a bude pozostávať z piatich (5) zástupcov Prenajímateľa a štyroch (4) zástupcov Nájomcu. Ak v zmysle uvedeného zanikne funkcia člena Koordinačnej komisie predsedovi Koordinačnej komisie, členovia Koordinačnej komisie si spomedzi seba zvolia nového predsedu v lehote desať (10) dní po začatí nájmu.

* 1. Zmluvná strana je oprávnená kedykoľvek nahradiť ňou nominovaného člena Koordinačnej komisie inou osobou, pričom náhradník sa stane členom Koordinačnej komisie okamihom, keď príslušná Zmluvná strana oznámi ostatným Zmluvným stranám zmenu člena Koordinačnej komisie. Ak je nahrádzaný člen súčasne predsedom Koordinačnej komisie, členovia Koordinačnej komisie si zvolia nového predsedu v lehote desať (10) dní odo dňa, keď sa náhradník stane členom Koordinačnej komisie.
  2. Koordinačná komisia bude plniť úlohy výslovne jej vyplývajúce z jednotlivých ustanovení Zmluvy. Koordinačná komisia bude taktiež rozhodovať spory vzniknuté medzi Zmluvnými stranami v súvislosti so Zmluvou.
  3. Ak sa v zmysle Zmluvy vyžaduje určitý úkon Koordinačnej komisie (poskytnutie vyjadrenia, udelenie súhlasu, rozhodnutie vzniknutého sporu a pod.), Zmluvná strana, ktorá vykonanie úkonu požaduje, zašle svoju žiadosť predsedovi Koordinačnej komisie a v kópii každému členovi Koordinačnej komisie. Pre predídenie akýmkoľvek pochybnostiam sa stanovuje, že žiadosť sa bude považovať za prijatú Koordinačnou komisiou dňom, keď bude doručená predsedovi Koordinačnej komisie. Komunikácia s Koordinačnou komisiou sa bude realizovať v e-mailovej forme, pričom na doručovanie sa uplatní čl. 20.3 Zmluvy. V žiadosti sa uvedie, akej veci sa týka, čo sa ňou sleduje, opíšu sa rozhodujúce skutočnosti a pripoja dôkazy na ich preukázanie a uvedie sa, aký úkon (aké rozhodnutie) Koordinačnej komisie sa požaduje.
  4. Každý člen Koordinačnej komisie je povinný vyjadriť sa k predloženej žiadosti v lehote osem (8) dní od jej doručenia príslušnému členovi Koordinačnej komisie a v tejto lehote zaslať svoje vyjadrenie / svoj návrh na vybavenie žiadosti ostatným členom Koordinačnej komisie. Následne sa najneskôr do desiatich (10) dní od prijatia žiadosti Koordinačnou komisiou uskutoční hlasovanie Koordinačnej komisie o žiadosti Zmluvnej strany / návrhoch členov Koordinačnej komisie na vybavenie žiadosti Zmluvnej strany.
  5. V prípade, ak niektorý člen Koordinačnej komisie v lehote osem (8) dní od doručenia žiadosti príslušnému členovi Koordinačnej komisie požiada o vysvetlenie/zdôvodnenie žiadosti, hlasovanie Koordinačnej komisie sa v lehote podľa čl. 26.5 neuskutoční a predseda Koordinačnej komisie v lehote desať (10) dní od prijatia žiadosti Koordinačnou komisiou vyzve žiadateľa na predloženie vysvetlenia/zdôvodnenia žiadosti. Po predložení vysvetlenia/zdôvodnenia žiadosti Koordinačnej komisii sa bude postupovať podľa čl. 26.5 Zmluvy.
  6. Každý člen Koordinačnej komisie bude mať jeden hlas. Koordinačná komisia sa musí usilovať o dosiahnutie jednomyseľného rozhodnutia, pričom za týmto účelom možno pred konečným hlasovaním vo veci uskutočniť predbežné hlasovanie a nasledujúce rokovanie členov Koordinačnej komisie. Ak sa ukáže, že dosiahnutie jednomyseľného rozhodnutia nie je možné, platné rozhodnutie Koordinačnej komisie sa dosiahne rozhodnutím jednoduchej väčšiny hlasov členov Koordinačnej komisie. V prípade rovnosti hlasov bude rozhodujúci hlas predsedu Koordinačnej komisie.
  7. Vyjadrenie k žiadosti (rozhodnutie o žiadosti) zašle predseda Koordinačnej komisie žiadateľovi v lehote pätnásť (15) dní od prijatia žiadosti Koordinačnou komisiou.
  8. Na rozhodovanie Koordinačnej komisie o sporoch vzniknutých medzi Zmluvnými stranami sa uplatnia ustanovenia čl. 26 Zmluvy s nasledujúcimi odchýlkami:
     1. ustanovenia čl. 26.5, 26.6 a 26.8 Zmluvy sa neuplatnia;
     2. predseda Koordinačnej komisie zašle žiadosť o rozhodnutie sporu v lehote osem (8) dní od jej prijatia na vyjadrenie Zmluvnej strane, voči ktorej žiadosť smeruje (odporcovi); odporca je povinný predložiť svoje vyjadrenie k žiadosti o rozhodnutie sporu v lehote osem (8) dní od jej doručenia; na predloženie vyjadrenia odporcu sa primerane uplatní čl. 26.4 Zmluvy;
     3. ak odporca uplatnený nárok v celom rozsahu neuzná, predseda Koordinačnej komisie doručí vyjadrenie odporcu žiadateľovi a umožní mu vyjadriť sa v lehote osem (8) dní od doručenia vyjadrenia odporcu; na predloženie vyjadrenia žiadateľa sa primerane uplatní čl. 26.4 Zmluvy;
     4. vyjadrenie žiadateľa podľa čl. 26.9.3 doručí predseda Koordinačnej komisie odporcovi a umožní mu, aby sa k nemu vyjadril v lehote osem (8) dní od jeho doručenia; na predloženie vyjadrenia odporcu sa primerane uplatní čl. 26.4 Zmluvy;
     5. každý člen Koordinačnej komisie je povinný vyjadriť sa k predloženej žiadosti v lehote osem (8) dní od uplynutia lehoty podľa čl. 26.9.4 Zmluvy a v tejto lehote zaslať svoj návrh na rozhodnutie o žiadosti ostatným členom Koordinačnej komisie; následne sa najneskôr do desiatich (10) dní od uplynutia lehoty podľa čl. 26.9.4 Zmluvy uskutoční hlasovanie Koordinačnej komisie o žiadosti Zmluvnej strany / návrhoch členov Koordinačnej komisie na rozhodnutie o žiadosti;
     6. rozhodnutie o žiadosti zašle predseda Koordinačnej komisie žiadateľovi a odporcovi v lehote pätnásť (15) dní od uplynutia lehoty podľa čl. 26.9.4 Zmluvy;
     7. rozhodnutie Koordinačnej komisie bude záväzné pre obe Zmluvné strany, ktoré budú povinné v súlade s rozhodnutím Koordinačnej komisie postupovať, pokiaľ a dokiaľ nedôjde medzi Zmluvnými stranami k urovnaniu sporu dohodou alebo pokiaľ a dokiaľ nedôjde k právoplatnému vyriešeniu sporu súdnym rozhodnutím.
  9. Zmluvné strany sa zaväzujú zabezpečiť riadne plnenie povinností nimi nominovaných členov Koordinačnej komisie.
  10. Ak niektorá Zmluvná strana v stanovenej lehote nenominuje člena Koordinačnej komisie, alebo ak niektorý člen Koordinačnej komisie v stanovenej lehote nevykoná určitý úkon predpokladaný v čl. 26 Zmluvy, uvedené nebude mať vplyv na činnosť Koordinačnej komisie a Koordinačná komisia bude konať aj bez chýbajúceho/nečinného člena Koordinačnej komisie. V prípade, že touto Zmluvnou stranou bude ktorákoľvek NsP, je Manažérska skupina oprávnená v takom prípade namiesto príslušného riaditeľa NsP menovať nového člena Koordinačnej skupiny.
  11. Zmluvné strany sa zaväzujú, že po vytvorení Koordinačnej komisie vynaložia všetko potrebné úsilie k tomu, aby Koordinačná komisia prijala a schválila svoj rokovací poriadok, ktorého predmetom bude podrobná úprava činnosti Koordinačnej komisie. Ak vznikne rozpor medzi ustanoveniami tohto čl. 26 Zmluvy a ustanoveniami rokovacieho poriadku, ustanovenia Zmluvy budú mať prednosť.

# SPOLOČNÉ A ZÁVEREČNÉ USTANOVENIA

* 1. Zmeny a doplnky k Zmluve je možné vykonať iba písomne, formou dodatku podpísaného všetkými Zmluvnými stranami.
  2. Zmluva je vyhotovená v piatich (5) rovnopisoch, po jednom rovnopise pre každú Zmluvnú stranu.
  3. Zmluvné strany sa dohodli, že žiadna zmluvná strana nie je bez predchádzajúceho písomného súhlasu ostatných zmluvných strán oprávnená postúpiť na tretiu osobu žiadnu zo svojich pohľadávok vyplývajúcich zo Zmluvy alebo jej porušenia ani žiadnu svoju pohľadávku na vydanie bezdôvodného obohatenia vzniknutého v spojitosti s plnením Zmluvy.
  4. Zmluvné strany sa dohodli, že ak je alebo sa stane niektoré ustanovenie Zmluvy neplatným, táto neplatnosť sa nedotýka ostatných ustanovení Zmluvy. Zmluvné strany sa zaväzujú, že neplatné ustanovenie bude nahradené platným ustanovením so zachovaním zmyslu a účelu pôvodného ustanovenia.
  5. Zmluvné strany vyhlasujú, že si Zmluvu pred jej podpísaním prečítali, že Zmluva bola uzavretá slobodne, vážne, určito a zrozumiteľne, nie v tiesni, nie za nápadne nevýhodných podmienok, ich zmluvná voľnosť nie je obmedzená a na znak súhlasu s obsahom Zmluvy ju vlastnoručne podpisujú.
  6. Neoddeliteľnou obsahovou súčasťou Zmluvy sú nasledujúce prílohy:

Príloha č. 1: Podmienky

Príloha č. 2: Povolenie 1

Príloha č. 3: Povolenie 2

Príloha č. 4: Povolenie 3

Príloha č. 5: Predmet nájmu

Príloha č. 6: Požiadavky na Expertov

Príloha č. 7: Ciele manažérskej činnosti

Príloha č. 8: Plán opráv a investícií

Príloha č. 9: Plán rozvoja

Príloha č. 10: Investičný plán

Príloha č. 11: Pravidlá pre vysporiadanie nákladov a investícií

Príloha č. 12: Garantovaný rozsah zdravotnej starostlivosti

Príloha č. 13: Index dokumentov poskytnutých v rámci Hĺbkovej previerky

Príloha č. 14: Zoznam prebiehajúcich súdnych sporov

Príloha č. 15: Zoznam Interných predpisov

**PODPISOVÁ STRANA**